Markesa brinu performanse nove Honde - Moto Berza\nAktuelni MotoGP šampion, Mark Markes, izrazio je zabrinutost u vezi performansi koje je Honda pokazala tokom predsezonskog testa u Kataru.\nŠpanac uprkos svojoj dominaciji u premijernoj klasi, na Losailu nije trijumfovao još od 2014. godine, ali je svaki nastup od tad završavao među 5 najboljih.\nI sam Markes je imao pad u nedelju, ali je novinare zanimalo kakav je utisak na njega ostavila Honda u Kataru.\n„Naravno da sam zabrinut, jer želim da budem najbrži u svakom krugu, na svakoj stazi. Na ovoj, konkretno, i te kako ima razloga za brigu.“\n„Imamo probleme koje pokušavao da analiziramo, jer se čini da utiče na sve Hondine vozače. Pogledajte koliko se Kračlou muči, a on se dobro snalazi na ovoj stazi.“\n„Znamo gde je problem, ali u ovom trenutku ne možemo da ga popravimo. Moraćemo da idemo korak po korak i da se nadamo da ćemo što pre otkloniti sve što nam smeta.“\n„Ovo je najposebnija staza u kalendaru, za koju moramo da se drugačije pripremimo. U Maleziji je bila druga priča, bili smo brži.“\nU ranijim izjavama, Markes je sugerisao da je nova Honda zadržala iste mane, dok je kao najveći razlog za zabrinutost naveo ponašanje prednjeg dela motocikla u vožnji.\nŠpanac je dodao da će Honda pokušati da primeni najbolja moguća rešenje do otvaranja sezone, koje počinje 8. marta, ali je naveo da očekuje dosta problema na startu. Ipak, uveren je da će željeni rezultati ubrzo i doći.


Počeli radovi na gradnji autoputa Niš - Merdare\nTanjug 2. decembra 2021. 14:06\nMEROŠINA – Kod petlje Merošina danas su svečano počeli radovi na izgradnji autoputa E80 Niš – Merdare od 76,3 kilometara, na prvoj deonici od Niša do Pločnika, u prisustvu predsednika Srbije Aleksandra Vučića.\nPredsednik je istakao da će taj autoput biti spas, pre svega, za Prokuplje, Kuršumliju, Blace i taj deo zemlje.\nVučić je rekao da bi deonica autoputa do Prokuplja trebalo da bude gotova za oko dve i po godine.\n„Ovo je veoma siromašan kraj, koji se sa autoputem podiže. Veoma je važno što ćemo ovde izgaditi autoput“, naglasio je Vučić i dodao da ćemo se tako bolje povezati i sa Prištinom i Gračanicom.\nOvo je veliki pomak za našu zemlju, naglasio je predsednik Srbije i zahvalio EU na finansijskoj pomoći za taj projekat.\n„Umemo da poštujemo novac koji dobijamo besplatno – 40 miliona evra poklona od EU samo za ovu deonicu. Mnogo hvala svim poreskim obveznicima EU“, poručio je Vučić.\nPocetku radova prisustvuje šef delegacije EU u Srbiji Emanuel Žiofre, ministar građevinarstva Tomislav Momirović, direktori Koridora Srbije i Puteva Srbije, Aleksandar Antić i Zoran Drobnjak i drugi.\nVučić je u razgovoru sa Žiofreom rekao da je prvi put o tom projektu razgovarao još 2013. godine sa nemačkom kancelarkom Angelom Merkel.\nKazao je da će autoput doprineti i uspostavljanju bližih odnosa sa Albancima, kao i da će puno značiti za Srbe u Kosovskom pomoravlju i Sirinićkoj župi.\nDeonica Niš – Pločnik je izuzetno kompleksna, jer će imati šest tunela, 12 mostova i veliki broj nadvožnjaka, podvožnjaka i vijaduktova, zbog čega je podeljena na četiri pođeonice, kažu za Tanjug u Ministarstvu građevinarstva, saobraćaja i infrastrukture.\nTo su petlja Merošina – Merošina 1 duga 5,5 kilometara, petlja Merošina 1 – petlja Prokuplje istok dužine 8,8 kilometara, petlja Prokuplje istok-petlja Prokuplje zapad duga 12,8 kilometara i petlja Prokuplje zapad-petlja Beloljin dužine 5,5 kilometara.\nZa ostatak autoputa do Merošine u toku je izrada dokumentacije za građevinsku dozvolu, kao i tenderske dokumentacije.\nNa čitavom delu autoputa dugog skoro 77 kilometara do administrativnog prelaza Merdare planirano je 85 mostova, 18 kilometara tunela.\nTo je deo budućeg autoputa Niš-Priština-Drač dužine 383 kolimetara koji će povezati Srbiju sa najvećom lukom u Albaniji i predstavljaće vezu Koridora 10 sa Rutom 6 (Skoplje-Priština) i Rutom 2b (Sarajevo-Podgorica-Valona).\nŠkoli „Banović Strahinja“ donacija od 700.000 dinara


Zaštita potrošača i nepoštena poslovna praksa - Stojković Advokati\nPravna podrška za nastanjenje u Srbiji\nIako mnoge kompanije poštuju pravila i regulativu, i time poštuju i svoje mušterije, postoje i one koje to ne čine. U tom smislu, kada se kompanija bavi prevarnim aktivnostima ili nepoštenom poslovnom praksom, to može da napravi veliku štetu pojedincima.\nU ovakvim situacijama možete biti nepravedno tretirani u vezi duga, provizije ili finansijske usluge, platiti skrivene ili neosnovane troškove, kupiti proizvod koji ne funkcioniše ili ugovoriti uslugu koja nije ispunjena kako je nameravano. Čak i odmor i aranžman koji ste kupili mogu biti netačno prezentovani prilikom prodaje što može narušiti Vaše uživanje u odmoru.\nTakođe, tu su i drugi postupci koji potpadaju pod nepoštenu poslovnu praksu, kao što su pogrešno ili nepotpuno prikazivanje proizvoda, neispravni proizvodi, neizdavanje garancije, nepoštovanje uslova garancije, nepravilna naplata duga kao i drugi propusti u poštovanju potrošačkih prava korisnika finansijskih usluga, itd.\nKako je zaštita potrošača strogo regulisana zakonima, ugovori koje kompanije zaključuju sa korisnicima svojih usluga, pored njihove činidbe, moraju sadržati niz obaveznih odredbi, uključujući i pravila koja regulišu odgovornost za propuste u vezi sa prodatim proizvodima i pruženim uslugama.\nUkoliko osećate da je neka kompanija sa vama postupala na nepošten način, advokatska kancelarija Stojković je posvećena tome da obezbedi zaštitu Vaših prava, bilo kroz pojedinačne, bilo kroz kolektivne tužbe, kako bismo osigurali da se poslovanje vrši pošteno i da se prema Vama postupa pošteno, kao što je to propisano zakonom.


03.07.2021 u 08:35\nDva muškarca zadobila ubodne rane nožem, povređen i motociklista\nDve mlađe osobe teško su sinoć povređene nožem u dva odvojena događaja na Starom gradu, zbog čega su preveženi na Urgentni centar, rečeno je u beogradskoj Hitnoj pomoći agenciji Beta. Tokom noći je u glavnom gradu teško povređen motociklista, u saobraćanoj nesreći, a jedna žena je prevežena na ortopediju. Hitna pomoć je sinoć i tokom protekle noći, intervenisala kod pet saobraćanih nezgoda. Služba hitne pomoći intervenisala je ukupno 101 put, od čega 28 bilo na javnim mestima.\n28.06.2021 u 11:27\nNa putnom prelazu kod Šapca jutros je nastradao 71. godišnji vozač drumskog vozila, kada je automobilom pokušao da zaobiđe spuštene branike, saopštile su „Infrastrukture železnice Srbije”. Na putnom prelazu obezbeđenom automatskim polubranicima i svetlosnom saobraćajnom signalizacijom između Štitara i Šapca danas, u 08.15 sati dogodila se nesreća u kojoj je nastradala jedna osoba, kada je drumsko vozilo pokušalo da zaobiđe spuštene branike. Na drumsko vozilo koje je pokušalo da zaobiđe spuštene branike naleteo je putnički voz, koji je saobraćao iz Štitara ka Beogradu. U nesreći je nastradao 71. godišnji vozač drumskog vozila. O nesreći je odmah obavešten MUP, a železnički saobraćaj na ovom delu pruge je trenutno u prekidu. „Infrastruktura železnice Srbije” izražava saučešće\nMajami: Spasioci izvukli 35 ljudi, poginula najmanje jedna osoba\nNajmanje jedna osoba poginula je danas u urušavanju dela stambene zgrade sa 12 spratova u gradiću Surfsajd, na Floridi, koji se nalazi nedaleko od Majami Biča. Neimenovana žena je izgubila život, rekao je izvor za „CBS Majami”, dok „ABC njuz” prenosi da su spasioci izvukli 35 ljudi, kao i da se srušilo 55 stanova. U bolnice u okruženju je prebačeno najmanje devet ljudi, a spasen je dečak starosti oko deset godina. AP dodaje da je 15 porodica izašlo iz svojih domova, a cena tih stanova, koji su uglavnom bili dvosobni, kretala se u oglasima između 600.000 i 700.000 dolara. Na terenu je i dalje više od 80 vatrogasnih spasilačkih jedinica i tehničkih spasilačkih timova, operacija spašavanja je u toku. Čovek koji živi u susednoj zgradi je izjavio da je osetio kada je došlo do


Povoljni uslovi za vožnju @ Cafe.ba\nUkleto selo: Umiru samo oni muškarci s imenom Donji veš koji povećava ženski spolni organ postaje Ako hoćete da dijete dobro uči, morate se Milica Todorović: Ja sam u trećem mjesecu trudnoće! Povoljni uslovi za vožnju Bosna i Hercegovina\nIzvor: Cafe.ba / Srna 29.06.2016 u 09:12 h\nFOTO: fotodesk.net Na većini puteva u Republici Srpskoj i Federaciji BiH vozila jutros saobraćaju bez zastoja i posebnih ograničenja, uz povoljne uslove za vožnju, saopšteno je iz Auto-moto saveza Republike Srpske.\nOštre reakcije zbog revizije i u subotu: Ivanić će pisati Hagu, Granična policija BiH: Otkriveno dvadeset osoba u ilegalnom prelasku državne granice U kamionu pronađena dva državljanina Afganistana, nije poznato kuda su ušli Petlja "Mahovljani", odnosno izlaz i ulaz sa auto-puta Gradiška-Banjaluka, zatvorena je za saobraćaj zbog izgradnje vijadukta "Mahovljani" na auto-putu Banjaluka-Doboj. Vozačima, pogotovo onima koji iz Gradiške idu prema Prnjavoru, preporučuje se da za uključenje i isključenje sa auto-puta Gradiška-Banjaluka koriste petlju "Aleksandrovac". U zoni izvođenja radova kod Mahovljanske petlje na magistralnom putu Klašnice-Nova Topola izmijenjen je režim saobraćaja, brzina je ograničena na 30 kilometara na čas, a saobraćaj na ovoj dionici svakodnevno će biti obustavljan četiri puta u periodu od 23.00 do 5.00 časova ne duže od 30 minuta. U toku je sanacija klizišta i rekonstrukcija kolovoza magistralnog puta Banjaluka /Rebrovac/-Čelinac, na području Mjesne zajednice Ada, zbog čega se saobraća usporeno jednom trakom u dužini od 800 metara. Radi izvođenja radova na izgradnji ostrva na rijeci Vrbas izmijenjen je režim odvijanja saobraćaja. Na dionicama Čelinac-Kotor Varoš, Kotor Varoš-Obodnik i Kotor Varoš-Mitrovići izmijenjen je režim u odvijanju saobraćaja zbog rekonstrukcije vodovodne i proširenja kanalizacione mreže. Zbog uključivanja i isključivanja mehanizacije koja je angažovana na izgradnji auto-puta Banjaluka-Doboj, do kraja godine biće izmijenjen režim saobraćaja na magistralnom putu Klašnice 1-Prnjavor /Naseobina Lišnja i Puraći, opština Prnjavor/. Na istom putnom pravcu, na lokalitetu Puraći, zbog izgradnje kolovozne konstrukcije vijadukta Puraći iznad magistralnog puta, izmijenjen je režim odvijanja saobraćaja. Na magistralnom putu Vukosavlje-entitetska granica /Karuše/, u mjestu Johovac, izmijenjen je režim saobraćaja zbog radova na izgradnji priključaka magistralnog puta na budući auto-put. Na magistralnom putu Brčko-Bijeljina je zbog izgradnje obilaznice oko Brčkog izmijenjen režim saobraćaja u naselju Gredice, a novi režim aktivan je i na dionici Brčko-Lončari, u naselju Gorice. Na magistralnom putu Karakaj dva-Drinjača i regionalnom putu Šekovići-Donje Caparde zbog sanacije kolovoza saobraćaj se odvija jednom trakom uz moguće zastoje od 10 do 15 minuta. Zbog deminiranja terena povremene tridesetominutne obustave saobraćaja aktivne su radnim danima u vremenu od 8.00 do 16.00 časova na magistralnom putu Kotor Varoš-Obodnik, u mjestu Rujevica i na regionalnom putu Orline-Doboj Novi, na Jabučić Polju, a na regionalnom putu Zeleni Jadar-Skelani, u mjestu Kragljivode, od 7.15 do 14.10 časova, te od 7.00 do 15.00 časova na magistralnom putu Orašje-Lončari u mjestu Dusine. Preventivna akcija "Da li vozite tehnički ispravno vozilo-provjerite 2016", koju do 22. jula realizuje Auto-moto savez Republike Srpske u saradnji sa Ministarstvom unutrašnjih poslova i Ministarstvom saobraćaja i veza Republike Srpske, auto-moto društvima i lokalnim zajednicama, danas se sprovodi u Zvorniku kod "Boksit" benzinske pumpe od 9.00 do 13.00 časova. Na graničnim prelazima u BiH jutros nema dužih čekanja.


INSTAGRAM BLOKIRA LAŽNE VIJESTI: Blokada za haštagove za koje se već zna da šire neistine, a potom i druge! - Express\nINSTAGRAM BLOKIRA LAŽNE VIJESTI: Blokada za haštagove za koje se već zna da šire neistine, a potom i druge!\nProblem je izašao u prvi plan nakon što su se pojavili tagovi koji promovišu postove u kojima se tvrdi da "vakcine mogu ubiti"\nPoslije kritika na dozvoljavanje haštagova kojima se brže šire lažne veijsti, kompanija Fejsbuk odlučila je da se pozabaviti ovom opcijom u okviru Instagrama i ograniči mogućnosti za zloupotrebu.\nProblem je izašao u prvi plan nakon što su se pojavili tagovi koji promovišu postove u kojima se tvrdi da “vakcine mogu ubiti”, pa će Instagram na prvom mjestu blokirati one tagove koji šire dezinformacije u vezi s vakcinasanjem, da bi se kasnije proširio i na druge netačne informacije, prenosi Seebiz.\nTako su već blokirani haštagovi poput #vccinescauseautism i #vaccinescauseaids, a sada se planira blokiranje i onih koji ne sadrže konkretnu informaciju, ali se koriste za širenje lažnih vijesti, poput #vaccines1234.\nKada Instagram blokira neki haštag više nije moguće pronaći one sadržaje koji su bili organizovani u okviru njega, pa klik na banovani haštag ne donosi nikakve rezultate, čime se spriječava dalje širenje netačnih i zlonamjernih informacija.\nTagovi: blokiranjeinstagramlažne vijesti\nAKO SE IKO ISPLAKAO I IZVRIŠTAO, TO SAM JA: Anabela Atijas o ovome nikad iskrenije nije govorila


16. October, 16:25\nPretežno oblačno i nešto hladnije, vozite oprezno u blizini škola 0 Podijeli Podijeli na facebook Podijeli na twitter Podijeli na viber Pošalji na mail\nPretežno oblačno i nešto hladnije, vozite oprezno u blizini škola\n01.09.2021. / 08:11\nU BiH će danas biti pretežno oblačno vrijeme i nešto hladnije nego juče sa temperaturom od 19 do 24 stepena Celzijusova. Oprez u saobraćaju u blizini škola.\nUjutru će biti malo do umjereno oblačno, saopšteno je iz Republičkog hidrometeorološkog zavoda.\nTokom prijepodneva oblačnost će se premještati od sjevera prema centralnom pojasu i istoku. Tokom dana nakratko na sjeveroistoku, a zatim od centralnih predjela na istok, ona može usloviti po koji kraći pljusak ili period sa kišom.\nU ostalim predjelima biće pretežno suvo uz promjenljivu oblačnost. Poslije podne i prema večeri prvo na zapadu, a zatim na jugozapadu i jugu očekuje se razvedravanje.\nJedino će na istoku ostati promjenljivo oblačno. Temperatura će biti za stepen-dva niža od jučerašnje.\nDuvaće slab do umjeren sjeverni i sjeverozapadni vjetar, popodne na planinama pojačan, podaci su Federalnog hidrometeorološkog zavoda.\nTemperatura vazduha u 7.00 časova: Sokolac sedam, Han Pijesak i Bugojno osam, Čemerno, Sarajevo i Zenica devet, Livno 10, Mrkonjić Grad 11, Novi Grad 12, Prijedor, Doboj, Bileća i Tuzla 13, Banjaluka 14, Bijeljina 16, te Trebinje i Mostar 17 stepeni Celzijusovih.\nSaobraćaj se na većini puteva u Republici Srpskoj i Federaciji BiH odvija po suvim i mjestimično vlažnim kolovozima, dok magla mjestimično smanjuje vidljivost u kotlinama i duž riječnih tokova.\nIz Auto-moto saveza /AMS/ Republike Srpske skreću pažnju na povećanu opasnost od odrona zemlje i kamenja na dionicama koje prolaze kroz usjeke i pored kamenih kosina i vozačima savjetuju opreznu vožnju, prilagođenu stanju i uslovima na putu.\nIz AMS podsjećaju i da danas počinje nova školska godina i pozivaju vozače da voze krajnje oprezno u zonama osnovnih i srednjih škola, te da obrate posebnu pažnju na đake koji se kreću duž kolovoza.\nNa dionici magistralnog puta Crkvina - Modriča jedan, zbog radova, na snazi je obustava saobraćaja i saobraćaj je preusmjeren preko Gradačca.\nU toku je izgradnja pristupa novom carinskom terminalu i izgradnje kružne raskrsnice na dionici magistralnog puta Gradiška - Nova Topola, zbog čega je izmijenjen režim u odvijanju saobraćaja.\nS obzirom da je riječ o veoma frekventnom putnom pravcu, vozače iz mole da voze maksimalno oprezno i sporije, te da poštuju privremeno postavljenu saobraćajnu signalizaciju.\nU toku su radovi na kolovozu na dionici magistralnog puta Šešlije - Johovac, zbog čega se saobraćaj odvija usporeno, uz privremeno postavljenu signalizaciju.\nNa dionici magistralnog puta Ustiprača - Međeđa u toku su radovi, zbog čega se saobraćaj odvija usporeno.\nZbog radova na dionici magistralnog puta Foča dva - Dragočava izmijenjen je režim odvijanja saobraćaja, kao i na magistralnom putu LJubogošta - Pale zbog radova u tunelu "Kalovita brda".\nZbog radova u tunelima "Čemerno" na putu Brod na Drini dva - Vrba, "Čeljigovići" na putu Lapišnica - Ljubogošta i "Stambolčić" na putu Pale - Podgrab, izmijenjen je režim saobraćaja.\nZbog radova u tunelu "Ugar" na dionici magistralnog puta Crna Rijeka - međuentitetska granica /Ugar/ izmijenjen je režim u odvijanju saobraćaja.\nNa dionici magistralnog puta Kotor Varoš - Obodnik u toku je izgradnja mini hidroelektrane, zbog čega je izmijenjen režim odvijanja saobraćaja i postavljena privremena signalizacija.\nZbog radova na sanaciji klizišta na dionici magistralnog puta Dobro Polje - Miljevina izmijenjen je režim u odvijanju saobraćaja.\nZbog radova na dionici regionalnog puta međuentitetska granica /Ćesim/ -Pridvorci, najavljene su izmjene u režimu odvijanja saobraćaja.\nZbog radova na dionici regionalnog puta Jezero - Šipovo, saobraćaj se povremeno obustavlja u vremenu od 7.00 do 17.00 časova, po potrebi, u trajanju do jedan čas.\nSaobraćaj je zbog klizišta obustavljen na regionalnom putu Mrakovica - Gradiška, dionica Mrakovica - Podgradci, dok se zbog odrona, na dionici Kozarac - Mrakovica saobraćaj odvija naizmjenično jednom trakom.\nZbog deminerskih radova na dionici magistralnog puta na lokalitetu mjesta Vojkovići, u Ulici 2. Sarajevske brigade – Krupac /Ulica Ravnogorska/, u vremenu od 8.15 do 15.00 časova, povremene su obustave saobraćaja, u intervalima 30 minuta obustave i 10 minuta propuštanja saobraćaja.\nZbog deminerskih radova na dionici magistralnog puta Brod - Odžak u mjestu Klakar Donji, u vremenu od 8.00 do 15.00 časova radnim danima na snazi su obustave saobraćaja, u intervalima 30 minuta obustave i 10 minuta propuštanja saobraćaja.\nZbog izvođenja deminerskih radova na dionici regionalnog puta Derventa - Podnovlje, u mjestu Gornji Božinci, u vremenu od 8.15 do 15.05 časova povremene su obustave saobraćaja, u intervalima 30 minuta obustave i 10 minuta propuštanja saobraćaja.\nNa regionalnom putu Čajniče - Miljeno u mjestu Luke, zbog aktiviranja klizišta, saobraćaj se odvija otežano jednom trakom, kao i na regionalnom putu Ukrina - Gornja Vijaka.\nNa dionici međuentitetska granica Karuše - Doboj - Šamac - granični prelaz Rača kreće se prevoz vangabaritnog tereta, pa vozače iz AMS upozoravaju da voze oprezno i poštuju uputstva lica iz pratnje.\nNa području FBiH na auto-putu, zbog radova na dionici Sarajevo sjever - Podlugovi, saobraća se dvosmjerno, suprotnom trakom od zone radova.\nU toku su radovi u tunelu "Crnaja" na putu Konjic - Jablanica zbog čega se u vremenu od 20.00 do 5.00 časova saobraća jednom trakom naizmjeničnim propuštanjem vozila.\nRadovi su u toku u tunelu "Čaklovići" na putu Tuzla - Kalesija i saobraćaj se obustavlja od 22.00 do 6.00 časova i preusmjerava na alternativni pravac preko Dubrava.\nUsporeno, zbog radova, saobraćaj se odvija na putnim pravcima Srebrenik - Orašje i Stolac - Hutovo.\nGranični prelazi Gabela - Gabela Polje jedan, Kozarska Dubica - Hrvatska Dubica, Vaganj - Bili Brig, Hadžin Potok - Bogovolja, Orahov Do - Slano i Duži -Imotica otvoreni su kao međunarodni granični prelazi.\nPolicija tokom vikenda kaznila 3.065 vozača, 706 isključeno iz saobraćaja zbog pijanstva\nUpravo gledate Dani drvarske drenjine u Banjaluci: Dođi(te) na drenju! 0 Video Pre 38 min U Banjaluci je danas održan mini sajam drvarske drenjine pod sloganom "Dođi na drenju". Pogledajte kako je bilo...


Helena Ranta, finska lekarka – VOKER ME TERAO DA LAŽEM O RAČKU - B a l k a n o i d\nHome » »Unlabelled » Helena Ranta, finska lekarka – VOKER ME TERAO DA LAŽEM O RAČKU\nHelena Ranta, finska lekarka, posle deset godina otkriva kako je na nju vršen pritisak da optuži Srbe za masakr, što je bio povod za NATO bombardovanje\nVOKER ME TERO DA LAŽEM O RAČKU\nU Srbiji je poznato da je „masakr“ u Račku na Kosovu bio kosovsko Markale-čista medijska manipulacija koju su režirali oni kojima je bila potrebna podrška svetskog javnog mnjenja za bombardovanje i kažnjavanje Srbije.\nSkoro deset godina posle tog događaja potvrda onoga što je srpska strana od prvog dana tvrdila stiže iz prve ruke: finska forenzičarka Helena Ranta, dovedena u Račak na Kosovo da potvdrdi američke laži o tome da su srpske snage, sprovodeći navodni plan o istrebljenju Albanaca sa Kosova, poubijale 40 nedužnih civila, sada izjavljuje da šef posmatračke misije OEBS na Kosovu Vilijem Voker učinio sve što je mogao kako bi uticao na njen izveštaj. U tome mu je, kako tvrdi, zdušno pomoglo i ministarstvo inostranih poslova Finske.\nHlena Ranta je, kako prenosi finski dnevnik Helingin sanomat, 16. oktobra 2008. izjavila da je u Račku u zimu 1999. Vilijam Voker polomio od muke pero i bacio ga na nju pošto nije bila spremna da u izveštaju upotrebi „dovoljno oštar jezik“ prema Srbima, odbijajući da se povinuje njegovim zahtevima da osudi srpsku stranu kao krivca za događaje u Račku.\nFinska lekarka je takođe izjavila da je i finsko ministarstvo inostranih poslova 2000. godine pokušalo da utiče na sadržaj i ton njenog izveštaja koji je, po nalogu Evropske unije, sačinila o istrazi o događajima u Račku.\nOptužbe protiv amerikanca Vokera i ministarstva inostranih poslova Renata iznosi u biografiji koju je napisao Kaijus Nijemi, urednik u listu Helingin sanomat.\n-Tri civilna službenika ministarstva inostranih poslova izrazila su želje, u i-mejlu koji su mi uputili, da iznesem dalekosežnije ocene i zaključke-izjavila je, dodajući da kod sebe još čuva te mejlove.\nKao što je poznato, Voker i zapadni mediji tvrdili su jednoglasno, kao u hororu, da su srpske snage u januaru 1999. ubile 40 kosovskih albanskih civila u selu Račak. Helena Ranta i njena radna grupa bili su zaduženi da ispitaju šta se ustvari desilo, ko je i kako poubijao kosovske Albance i da li su oni bili civilna lica koja su streljana ili pripadnici gerilskih snaga UČK koji su poginuli u borbama sa srpskim snagama. Namerno su protureni izveštaji da su srpske snage izvršile masakr kako bi to poslužilo kao izgovor da NATO pokrene kampanju bombadovanja Srbije u proleće 1999.\nHelena Ranta u istrazi se usredsredila na forenzičko-medicinsko istraživanje i nije htela da se opredeljuje i zauzima stav o odgovornosti jedne ili druge strane, odbijajući da u toj fazi istrage koristi političku terminologiju. U leto 2000. ona je podnela izveštaj Tribunalu za ratne zločine u Hagu i rezime izveštaja EU.\nRenata sada izjavljuje da je šef političkog odeljenja ministarstva inostranih poslova u to vreme Petri Toretila, sadašnji državni sekretar, tražio od nje da ukloni izvesne komentare i termine iz izveštaja pošto su bili „suviše blagi“ i nedovljno kritički, a u administraciji su očekivali da će u izveštaju izneti zaključke i ocene o tome kako su ubijeni zapravo streljani iz neposredne blizine, pucnjem u potiljak.\n-Pritisak je bio veoma snažan, a dolazio je i iz medija-priznaje deset godina kasnije finska forenzičarka.\nDESET GODINA OD POTPISIVANjA KUMANOVSKOG MIROVNOG SPORAZUMA\nPovodom 09. juna, dana kada je pre deset godina potpisan Kumanuvski mirovni sporazum, Udruženje porodica kidnapovanih i ubijenih na Kosovu i Metohiji, želi da podseti domaću i međunarodnu javnost, kao i zvaničnike, da je upravo nakon dolaska UNMIK-a i KFORA na Kosovo i Metohiju, u ovoj pokrajini počinjeno najviše zločina – kidnapovanja, ubistava, trgovine organima Kosmetskih srba i nealbanaca. Po rezoluciji 1244 Unmik i Kfor je trebalo da obezbede siguran i bezbedan život za sve žitelje Kosova i Metohije, a ispostavilo se da su oni došli da omoguće povratak albanaca u njihove domove i istovremeno su tolerisali kidnapovanja i ubistva preko 2500 srba i nealbanaca, od kojih je i 34 kidnapovane dece. Tih dana, na Kosovu i Metohiji je došlo preko 50.000 vojnika, ali se zbog pogroma nad srbima i nealbancima, od stane njihovih\ndojučerašnjih komšija Albanaca, za samo četri dana sa svojih vekovnih ognjišta,pod prisilom se iselilo preko 250.000 Srba, Roma, Turaka, Goranaca….\nNakon povlačenja Vojske i Policije sa Kosova i Metohije, a ulaskom vojnika KFOR-a, vratili su se i pripadnici terorističke OVK, koji su narednih dana, meseci godina na očigled pripadnika međunarodnih snaga počinili stravične zločine nad preko 2.500 nevinih građana.. Usledila su kidnapovanja, ubistva, masakri…..uglavnom srpskog ali nealbanskog stanovništva. Na Kosovu je posle dolaska Kfora proterano 250.000 Srba. Danas deceniju nakon potpisivanja mirovnog sporazuma, naše Udruženje okuplja porodice kosmetskih žrtava-civila, vojnika i policajaca. Porodice koje su izgubile svoje najmilije ili za njima još tragaju, i koje svoju tešku borbu o saznanju istine o svojim članovima provode u bedi i siromaštvu širom Srbije.\nI pored ponuđenih dokaza i svedoka, i predaje spiska sa imenima preko tri stotine albanskih ubica i kidnapera, do danas niko od pripadnika terorističke OVK nije odgovarao za počiljene zločine i masakre nad Srbima.\nVazdušni udari NATO započeli su 24. marta 1999, nešto pre 20 časova na osnovu naređenja tadašnjeg generalnog sekretara NATO Havijera Solane, posle neuspešnih mirovnih pregovora u Rambujeu. Napadi su trajali 11 nedelja i u njima je, prema procenama, poginulo oko 2.500 ljudi. U bombardovanjima, koja su bez prekida trajala 78 dana, teško su oštećeni infrastruktura, privredni objekti, škole, zdravstvene ustanove, medijske kuće i spomenici kulture.\nO materijalnoj šteti koja je naneta Jugoslaviji tokom bombardovanja izneti su različiti podaci, a nezavisne procene govore o šteti od oko 30 milijardi dolara. Bombardovanje je okončano 10. juna, usvajanjem Rezolucije 1244 Saveta bezbednosti UN, a dan ranije, predstavnici Vojske Jugoslavije i NATO potpisali su u Kumanovu Vojno-tehnički sporazum, kojim je precizirano povlačenje snaga Jugoslavije sa Kosova i ulazak u pokrajinu međunarodnih vojnih trupa.\nDeo teksta objavljenog 9. septembra 2009 na sajtu Glas Dijaspore,\npovodom desetogodišnjice NATO bombardovanja


Radmanović: Bošnjaci bi da proslavljaju praznik zemlje koju su rušili\nRuše BiH svakim potezom\nZamjenik predsjedavajućeg Predstavničkog doma Parlamentarne skupštine BiH Nebojša Radmanović rekao je Srni da skoro svaki dan neke institucije na čijem su čelu Bošnjaci ruše BiH svakim potezom, te da danom državnosti ne mogu proglašavati praznik zemlje koju su rušili.\n"BiH određuje Dejtonski mirovni sporazum, Ustav BiH i dogovor tri konstitutivna naroda. Svaki dan Bošnjaci nešto rade protiv tog dogovora i krše Ustav BiH", rekao je Radmanović, komentarišući zahtjeve jednog dijela Federacije BiH da se 25. novembar slavi kao "dan državnosti BiH".\nKomentarišući uputstva koje je ministar inostranih poslova u Savjetu ministara Bisera Turković uputila ambasadama BiH u svijetu, tražeći da se 25. novembar obilježi kao "dan državnosti", Radmanović je rekao da to ministarstvo nastavlja po starom i ne odustaje od toga.\n"Ovo se svake godine dešava u novembru, kada jedan dio bošnjačke elite potpuno neprimjereno želi da obilježava 25. novembar koji je dan ZAVNOBIH-a iz bivše socijalističke zemlje koju su direktno rušili, koja im nije odgovarala i hoće da to bude državni praznik BiH", napomenuo je Radmanović.\nRadmanović je naglasio da nema ZAVNOBIH-a bez AVNOJA.\n"Ta dva datuma i događaja i institucije su potpuno vezani i nije nikakav dan državnosti BiH dan ZAVNOBIH-a. Dnevnopolitički gledano, ne postoji zakon na nivou BiH o praznicima, pa dakle ni po tom osnovu ne može biti praznik", rekao je Radmanović.\nRadmanović je podsjetio Bošnjake na poteze koje povlače i poručio da ne mogu uzimati iz bivše Jugoslavije što im se sviđa.\n"Ne možete iz Jugoslavije uzimati što vam se sviđa, a rušili ste tu Jugoslaviju ili ne možete slaviti ZAVNOBIH, a promijeniti ulicu predsjednika ZAVNOBIH-a koja je bila u centru Sarajeva, koje sada više nema", napomenuo je Radmanović.\nOn je rekao da je takvo ponašanje bošnjačkog vrha neophodno promijeniti ako se želi da BiH funkcioniše.\n"Moramo se svi, iz bilo kog naroda na čelnim funkcijama u BiH, ponašati u skladu sa Ustavom i zakonima, a ne kako se kome sviđa", poručio je Radmanović.\nSamo u dijelu FBiH obilježava se 25. novembar, što se u Republici Srpskoj već duži niz godina doživljava kao jasna namjera političkog Sarajeva da se uspostavljanjem tog datuma kao takozvanog dana državnosti BiH apsolutno diskriminiše srpski narod, kao jedan od tri konstitutivna naroda u BiH.\nU zgradi Predsjedništva BiH svake godine povodom takozvanog dana državnosti BiH bude upriličen prijem, kojem su domaćini bošnjački i hrvatski članovi, ali nikad nijedan član Predsjedništva BiH iz Republike Srpske nije prisustvovao tom događaju.\nParlamentarna skupština BiH nikada nije usvojila zakon o praznicima na nivou BiH.\nFederalno Ministarstvo rada i socijalne politike saopštilo je da 25. novembra državni organi, preduzeća i druga pravna lica neće raditi.\nZa razliku od FBiH, u Republici Srpskoj se ovaj dan ne slavi i radni je dan.\nVidljivost stavova Srpske poboljšana\nRadmanović: Na Zapadu sada vide da ne mogu da ostvare u BiH ono što zacrtaju\nRadmanović: Vraćanje nadležnosti nije izborna priča SNSD-a\nZamjenik predsjedavajućeg PD PS BiH\nRadmanović: Stavovi o Inckovom zakonu i državnoj imovini podijeljeni\nZamjenik predsjedavajućeg Predstavničkog doma\nRadmanović: Van pameti da se ruski ambasador proglasi nepoželjnim


Konzulat potvrda istorijske veze Srbije i Sankt Peterburga (audio) - Sputnjik Srbija\n08:10 01 Jun 2020\nKonzulat potvrda istorijske veze Srbije i Sankt Peterburga (audio)\n15:20 15.09.2016 (osveženo 18:14 15.09.2016) Preuzmite kraći link\nPredsednik Srbije Tomislav Nikolić potvrdio je za Sputnjik da će u oktobru otvoriti počasni konzulat Srbije u Sankt Peterburgu, istakavši da su veze Srbije sa tim gradom kroz istoriju bile veoma duboke i jake.\nNikolić je podsetio da Srbija nije imala počasni konzulat u jednom od najznačajnijih ruskih gradova. Prema rečima predsednika, razgovori o otvaranju konzulata vođeni su već dve godine i posle izvesnog zastoja sada su konačno privedeni kraju, te će počasni konzulat biti otvoren u oktobru.\nSrbija je, kaže Nikolić, uvek bila vezana za Sankt Peterburg jer su tokom istorije mnoge delegacije iz Srbije išle u taj grad da obezbede podršku, mnoge srpske vojskovođe su u Sankt Peterburgu ostavile svog traga, baš kao i Rusi u srpskim vojskama.\n„Mi sada ozvaničavamo tu istorijsku vezu imenovanjem počasnog konzula i formalnim proglašenjem jedne zgrade koju je počasni konzul pronašao, adaptirao i koja zaista predstavlja Srbiju bolje nego što bismo mi mogli da obezbedimo. Mi formalizujemo tu čvrstu vezu i kažemo svima da Rusija nije samo Moskva, a da su odnosi Sankt Peterburga i Srbije mnogo duboki i jaki, toliko da zaslužuju taj počasni konzulat“, naveo je predsednik Srbije.\nNikolić je istakao da je prilikom njegove posete Sankt Peterburgu planiran još niz drugih, uglavnom kulturnih aktivnosti, između ostalog i poseta izložbi, na kojoj će moći da se vide retki dokumenti.\n„Dogovorili smo sa ruskim prijateljima, krenulo se od razgovora dvojice predsednika, onda smo predali saradnicima. Ima dosta crkvenih dokumenata koja su najstariji pisani tragovi o postojanju pismenosti u Srba, a nalaze se u Rusiji“, precizirao je predsednik.\nOn je podsetio da je list Miroslavljevog jevanđelja episkop kijevski Porfirije Uspenski odneo u Rusiju, dodavši da ga je Uspenski spasao, iako svi kažu da ga je uzeo i odneo, i da nije siguran da li mu je taj list dat ili ga je uzeo.\nNikolić je naveo da će na izložbi moći da se vidi takođe Vukanovo jevanđelje, Četvorojevanđelje, kao i pomenuti list iz Miroslavljevog jevanđelja u najboljoj mogućoj kopiji potpuno veran originalu, istakavši da će posle izložbe oni biti doneti u Srbiju.\nPrema njegovim rečima, biće pobratimljeni i gradovi Puškin i Kragujevac.\n„Zaista učvršćujemo veze sa Rusijom na najbolji mogući način, svako u svom domenu“, zaključio je predsednik Nikolić.


BEOGRAD - Visoki funkcioner Pakta za stabilnost jugoistočne Evrope Goran Svilanović izrazio je juče uverenje da ministar inostranih poslova SCG Vuk Drašković nije potpisao sporazum o linijama komunikacije sa NATO bez saglasnosti vlade SCG, ali je ocenio da bi trebalo razjasniti da li je bila upoznata i Vlada Srbije.\n- Kad god neki ministar treba nešto da potpiše, predlog se šalje vladi, onda prolazi kroz odbore, a ako oni odobre, ide na sednicu vlade, koja donosi odluku da se ovlašćuje resorni ministar da potpiše - rekao je Svilanović Radiju B92, a prenosi Beta. Izražavajući uverenje da je poštovana ta procedura, Svilanović je rekao da je važno razjasniti da li je i Vlada Srbije upoznata sa tim sporazumom, jer će najvećim delom biti zadužena za njegovu primenu. Kada se radi o takvim sporazumima, u principu se traži i stav Vlade Srbije, rekao je Svilanović.\n"Veoma važno je da i kao građani znamo stoji li vlada ili ne iza tog sporazuma. Ako nije konsultovana, nije dobro, jer ona učestvuje u njegovoj primeni", rekao je Svilanović. Prema njegovim rečima, taj sporazum praktično predstavlja "uređivanje statusa NATO trupa u SCG, ali ne i potvrdu suvereniteta" radi koje su se vlasti u Beogradu već pet godina obraćale NATO-u.


Moskvi nejasna ponuda Washingtona o raketnom štitu - Klix.ba\nSvijet Moskvi nejasna ponuda Washingtona o raketnom štitu\nMoskvi nejasna ponuda Washingtona o raketnom štitu\n14.11.2011. u 09:14\nDmitrij Medvedev i Barack Obama\nRuski predsjednik Dmitrij Medvedev rekao je da Rusiji nije jasna ponuda Washingtona o američko-evropskom raketnom štitu i uskoro će odgovoriti na planove raspoređivanja presretača raketa.\nSAD su pozvale Rusiju da nadgleda, koristeći radare, djelovanje američkih presretača raketa koji su raspoređeni u Evropi kao zaštita od napada zemalja kao što je Iran.\nRusija tvrdi da ovaj američki sistem prijeti da neutrališe njen nuklearni potencijal i traži zakonski obavezujuće garancije da presretači raketa Washingtona neće predstavljati opasnost za njenu bezbjednost.\n"Na žalost, nema sporazuma i mi u stvari ne razumijemo šta nam nude napi partneri", rekao je Medvedev na konferenciji za novinare nakon samita lidera zemalja Azijsko-pacifičke saradnje u Honolulu.\nOn je dodao da je Rusija uskoro dati proširenu ocjenu o tome kako će Rusija reagovati na razvoj događaja u vezi sa sistemom raketne odbrane, i sada i nakon druge faze provođenja 2015. godine.\nRusija je ranije zaprijetila novom trkom u naoružanju ukoliko SAD ne obrate pažnju na njene zabrinutosti i nastave sa raspoređivanjem antiraketnog sistema, koji je planiran u četiri faze.\nDruga faza u Rumuniji biće operativna 2015, a cjelokupan sistem do 2020. godine.\nAmerički predsjednik Barack Obama poboljšao je odnose sa Rusijom u sklopu politike obnove smanjujući planove svog prethodnika za raketnu odrbanu u centralnoj Evropi, ali Rusija tvrdi i da revidiran sistem još prijeti da oslabi njen nuklearni potencijal.\nUprkos ruskom zahtjevu Vašington je rekao da neće moći obezbijediti zakonski obavezujuće garancije o sistemu raketne odbrane za Rusiju, jer bi to zahtijevalo odobrenje Kongresa, koji je kritički nastrojen prema svakom limitiranju američke antiraketne arhitekture.\nNeuspjeh dogovora o saradnji narednih mjeseci pojačaće nepovjerenje između nekadašnjih suparnika hladnog rata uoči sve izvjesnijeg povratka premijera Vladimira Putina, dugogodišnjeg kritičara Zapada, na mjesto predsjednika nakon izbora u martu i američkih predsjedničkih izbora u novembru.\nprije 16h 48m 122\nprije 12h 27m 105\nprije 23h 65


Od sledećeg meseca moguća naplata dugova od firmi u restrukturiranju – MEDIJA CENTAR BOR );\nOd sledećeg meseca moguća naplata dugova od firmi u restrukturiranju\nIzvor : alo.rs Aktuelno\nLider Udruženja građana „Dosta je bilo“ i bivši ministar privrede Saša Radulović izjavio je danas da će sledećeg meseca, posle više od 10 godina, hiljade firmi koje imaju potraživanja od 153 preduzeća u restrukturiranju, moći da naplaćuju dug od kompanija kao što su Rudarsko topioničarski basen Bor, Ikarbus, Galenika, Politika.\nOdluka Ustavnog suda o ukidanju moratorijuma na naplatu potraživanja biće objavljena 15. maja, pa će dugovanja moći da se naplaćuju u sudskim postupcima, rekao je Radulović na konferenciji za novinare, naglasivši da se radi o „milijardama evra.\nOko 55.000 radnika, zaposlenih u 153 preduzeća u restrukturiranju, već sledećeg meseca moglo bi da ostane bez posla. Naime, ukoliko do polovine maja vlada Srbije ne preduzme konkretne poteze da te firme zaštiti od prinudne naplate poverilaca, to bi moglo da dovede do njihovog gašenja, upozoravaju za „Alo!“ predstavnici sindikata i ekonomisti.\nPrema ranijoj odluci Ustavnog suda, nakon 14. maja prestaje da važi zaštita preduzeća u restrukturiranju od sprovođenja prinudne naplate nad njihovom imovinom, što praktično znači da će poverioci tih firmi napokon moći da prinudno naplate svoja potraživanja, uključujući blokadu računa, plenidbu i prodaju imovine. Predsednica ASNS-a Ranka Savić strahuje da bi pritisak poverilaca mogao da izazove likvidaciju preduzeća u restrukturiranju, što bi za radnike značilo odlazak na biro za nezaposlene.\nUznemirenje sindikata i radnika je veliko, jer će dozvola naplate potraživanja za 80 do 90 odsto tih firmi značiti kraj postojanja, odnosno likvidaciju. To bi značilo gubitak posla za više od 50.000 zaposlenih u tim preduzećima, pa bi oni i njihove porodice postali socijalni slučajevi – upozorava Savićeva. Ona dodaje da su se sindikati već obraćali Vladi i mandataru, ali da odgovora i konkretne inicijative još nema.\n– Sve je u rukama države. Restrukturiranje mora jednom da se završi, ali ljudi nisu krompiri pa da se odjednom izbace na ulicu – zaključila je ona.\nEkonomista Mahmut Bušatlija se slaže da firmama u restrukturiranju zaista preti skora likvidacija.\n– Izvesno je da će poverioci hteti da naplate svoja potraživanja čim im se za to stvori prilika. Pošto su ove firme uglavnom propale i sa nedovoljnim kapitalom da se pokriju svi dugovi, poverioci neće gubiti vreme da stanu u red za naplatu – ocenio je Bušatlija. Jedini način da se ta preduzeća spasu od gašenja je, kako on smatra, da se država dodatno zaduži kako bi isplatila njihove dugove. Ove firme, prema ranijim analizama, godišnje koštaju građane Srbije oko 750 miliona dolara, a njihov dugovi iznose oko četiri milijarde evra, što premašuje njihov kapital.


Splav Hot Mess - najlepši letnji splav za proslave\nUkoliko ste u potrazi za savršenim mestom gde ćete se rashladiti tokom letnjih dana, splav Hot Mess - najlepši letnji splav pružiće vam potpuno drugačiji vid hedonizma. Svojim savršenim enterijerom mami gotovo svakog prolaznika da zaviri u ovu pravu malu beogradsku oazu I doživi nezaboravne trenutke.\nSplav Hot Mess postoji već nekoliko godina I zahvaljujući svojoj jedinstvenosti I odličnoj atmosferi postao je jedan od najpopularnijih splavova u Srbiji. Danas je često posećen od strane turista koji su čuli za ovo mesto I došli da se uvere u kvalitetan provod na splavu Hot Mess.\nTokom dana na splavu Hot Mess možete uživati u sjajnim koktelima I šoljici kafe, dok se tokom večeri pretvara u mesto za izlazak. Posebno je zanimljivo što splav poseduje bazen na sredini I čini ovo mesto veoma posebnim za svaku priliku. Prostire se na dva nivoa, donji deo čine bazen i komforna mesta za sedenje uključujući ležaljke, krevete I jastuke, a na gornjem delu splava možete sesti za sto I uživati u pravim letnjim osvežavajućim obrocima.\nŽurke koje se organizuju su zaista specijalne I čuvene po mnogo čemu zato ih trebate posetiti. Najčešće ćete imati priliku da uživate u zvucima Rnb-a I elektronike koji se savršeno uklapaju u ceo koncept splava.\nSplav Hot Mess je sinonim za kvalitetan provod u gradu I preporučujemo da doživite I dnevnu I večernju varijantu na ovom splavu kako biste u pravom smislu reči doživeli hedonizam.\nKao jedan od najinteresantnijih, splav Hot Mess je veoma posećen svake večeri I savetujemo da rezervišete vaše mesto na vreme 062/262-212 (sms, Viber, WhatsApp)


U "Zabeli" zaražena četiri osuđenika - Društvo - Dnevni list Danas\nPočetna » Vesti » Društvo » U „Zabeli“ zaražena četiri osuđenika\nPonovo dozvoljene posete zatvorima, ali uz striktnu primenu zaštitnih mera protiv virusa\nJ. Diković21.05.2020. 10:00\nU požarevačkom zatvoru „Zabela“ trenutno su virusom korona zaražena četiri osuđenika, rečeno je Danasu u Upravi za izvršenje krivičnih sankcija.\nNakon što je naš list pre dvadesetak dana prvi objavio da su 84 zatvorenika zaražena u ovom kazneno-popravnom zavodu, od tada su njih 75 nakon prvog kontrolnog testiranja dobila negativan nalaz, a četiri pozitivan.\nSvih 79 zatvorenika se nalaze u izolaciji. Još dva zatvorenika su u bolnici, dok su trojica puštena na slobodu nakon izdržane kazne i oni više nisu u nadležnosti Uprave, ali će i dalje biti medicinski zbrinuti u nadležnim zdravstvenim ustanovama.\n– Ističemo i da lica kod kojih je utvrđeno prisustvo virusa korona u najvećem broju nisu imala nikakve simptome i nemaju ih i dalje. Oni se dobro se osećaju i izolovani su sve vreme od drugih osuđenika. Lica su sve vreme pod pojačanim medicinskim nadzorom i njihovo stanje se i dalje prati. Reč je o osuđenicima u poluotvorenom odeljenju u jednom paviljonu. Naglašavamo da je testirano i 60 zaposlenih koji su bili u neposrednom kontaktu sa ovim osuđenicima i svi rezultati su negativni, kažu iz Uprave za Danas.\nKako ukazuju, od ukupno 29 penalnih ustanova, samo je u „Zabeli“ potvrđeno prisustvo virusa korona kod osuđenika.\n– Preduzeli smo sve neophodne mere prevencije i pre proglašenja vanrednog stanja i od tog trenutka svakodnevno proveravamo da li se u svim zavodima poštuju sve procedure koje su uvedene kako bi se sprečila pojava virusa korona u zavodima i kako bi se sačuvalo zdravlje osuđenika i pritvorenika, kao i zaposlenih u sistemu, objašnjavaju iz Uprave.\nKako nam je rečeno, ponovo su dozvoljene posete u zatvorima, ali uz striktnu primenu zaštitnih mera.\n– Sve posete u narednih sedam dana biće ograničene na 30 minuta samo sa jednim posetiocem, uz obavezno merenje temperature licima koja dolaze u posetu pre ulaska u ustanovu, prolazak kroz dezo barijere, dezinfekciju ruku i obavezno korišćenje zaštitnih maski i rukavica, a za lica lišena slobode, osim ove vrste zaštite, biće obezbeđeni i viziri. Tokom posete biće poštovana preporučena distanca i neće biti dozvoljen neposredan fizički kontakt između sagovornika. Po okončanju posete, lice lišeno slobode će na bezbedan način da odloži korišćena sredstva zaštite (masku, rukavice i vizir), uz dezinfekciju ruku i povratak u prostorije preko dezo barijere, ističu u Upravi i dodaju da će posete u Specijalnoj zatvorskoj bolnici u Beogradu do daljeg biti zabranjene.\nTakođe, posete advokata mogu da se realizuju u skladu sa zakonom bez dodatnih ograničenja i uz striktne primene mera bezbednosti koje se odnose na obavezno merenje temperature zastupnicima pre ulaska u ustanovu, prolazak kroz dezo barijere, dezinfekciju ruku i obavezno korišćenje zaštitnih maski i rukavica.\n– Lice lišeno slobode će i prilikom posete advokata koristiti zaštitnu opremu, uz poštovanje gore opisane procedure tokom i posle završetka posete, navode iz Uprave za izvršenje krivičnih sankcija za naš list.\n„Sprovodi lica lišenih slobode biće obavljani uz mere zaštite što znači da će pripadnici Službe obezbeđenja i lica lišena slobode koristiti zaštitnu opremu koju će prilikom povratka u ustanovu na bezbedan način da skinu, a pre ulaska u ustanovu proći će dezo barijeru i izvršiće dezinfekciju ruku. Sva novoprimljena lica i dalje će biti izdvojena u manjim sobama u periodu od dve nedelje kada će biti pod pojačanim zdravstvenim nadzorom“, ukazuju za Danas iz Uprave za izvršenje krivičnih sankcija.


U Knjaževcu najavljena Letnja škola sporta – Knjaževačke vesti\nHome / 2020 / U Knjaževcu najavljena Letnja škola sporta\nOd naredne godine počeće realizacija Otvorene letnje škole sporta, koja će naizmenično biti održana u Knjaževcu, Zaječaru, Boru i Negotinu.\nOrganizovanje ovakve sportske manifestacije dogovoreno je na sastanku predstavnika sportskih asocijacija pomenutih gradova i opština.\nOtvorena letnja škola sporta program je Sportskog zaveza grada Zaječara, namenjen je deci uzrasta od šest do 11 godina, a biće realizovana u julu naredne godine.\nIz svagog grada biće agažovani mladi treneri i profesori fizičkog vaspitanja, koji će voditi ekipe u različitim sportovima. Ukupno 160 dece, po 40 iz svakog grada, biće učesnici Otvorene letnje škole sporta, koja će naizmenično biti održana u Knjaževcu, Boru, Negotinu i Zaječaru, koji će biti domaćin završnice.\nSastanku u Zaječaru su prisustvovali Krunislav Simić, prvi čovek “Asocijacije “Sport za sve” iz Knjaževca, Miloš Luković, ispred Asocijacije “Sport za sve” u Boru, Dušan Matejević, generalni sekretar Sportskog saveza opštine Negotin i Igor Božinović, generalni sekretar Sportskog saveza grada Zaječara, inicijator i domaćin sastanka.\nPrevious: Danas održana treća po redu sednica Opštinskog veća opštine Knjaževac\nNext: Nagradni likovni konkurs za učenike srednjih škola i gimnazija “Solidarnost nas spaja “


27 Jun 2022 - b92\nUskoro u Rumuniji: Nuklearni reaktori malih dimenzija\nPrikaz 1 do 7 od ukupno 3498 vesti Balkan\n11 Feb 2022 - novaekonomija - Hrvatska dobila prvu "virtuelnu elektranu"\nHrvatska tehnološka kompanija KOER aktivirala je prvu virtuelnu elektranu u toj zemlji. U toj kompaniji kažu da je uloga virtuelne elektrane na tržištu slična Uberu ili Airbnb-u, digitalnim platformama koje daju priliku vlasnicima vozila ili nekretnina da zarade od svoje imovine.\n"Virtuelnu elektranu čine agregator, koji njome upravlja i krajnji korisnici koji stavljaju na raspolaganje deo svog kapaciteta potrošnje i proizvodnje električne energije", naveo je direktor KOER-a Marko Lasić.\nKako objašnjava, svi proizvođači ili potrošači struje koji imaju takozvanu upravljivu potrošnju ili proizvodnju između 100 kilovata (kW) i nekoliko desetina megavata (MW) mogu da postanu partneri virtuelne elektrane.\nOn je izjavio da krajnji korisnik mora da ima i mogućnost da u svakom trenutku, na zahtev, smanji svoju potrošnju.\nKako se dodaje, virtuelne elektrane su mreže u takozvanim cloud, "oblak" memorijama koje korisnicima omogućavaju da prodaju višak energije.\nProizvođači, kao i potrošači mogu da formiraju grupe ili klastere u okviru tog sistema i da smanje troškove. Energetska tranzicija, kako se navodi, omogućila je prozjumerima (oni koji su istovremeno potrošači i proizvođači) da proizvode i da skladište i da troše električnu energiju.\nSamim tim balansiranje raspoloživom energijom postaje kompleksnije.\nIz ugla elektroenergetskog sistema, kada su na raspolaganju koji mogu da na zahtev smanje potrošnju, to je kao da je na raspolaganju prava elektrana koja bi pokrila manjak struje, dodaju u KOER-u.\nUgovor o aktiviranju prve virtuelne elekttrane KOER je potpisao sa Hrvatskim operatorom prijenosnog sustava (HOPS), kome će pružati uslugu smanjenja potrošnje.\nU KOER-u kažu da će kasnije uvesti uslugu povećanja potrošnje, koja će koristiti u situacijama kada proizvodnja neočekivano poraste, jer i tada može da dođe do poremećaja u elektroenergetskom sistemu.\nVirtuelne elektrane imaju mogućnost da upravljaju strujom iz geografski razasutih izvora, naročito obnovljivih, kao i sistema za skladištenje poput baterija.\nOva tehnologija omogućava kombinaciju vetroelektrana, hidrocentrala i stabilnih izvora struje poput geotermalnih postrojenja, a doprinosi ravnoteži proizvodnje i potrošnje.\nNa novom tržištu električne energije, proizvodnja iz vetroelektrana i solarnih parkova je nepredvidljiva zbog mogućnosti nagle promene meteoroloških uslova, pa balansiranje ima velik udeo u troškovima.\n27 Jun 2022 b92\n12 Jun 2022 srna\nENERGETSKI RAZVOJ KROZ KORIŠTENjE SNAGE VODE, VJETRA I SUNCA\n24 Maj 2022 danas\nRumuni do 2030. dobijaju prvi mali modularni reaktor\n23 Maj 2022 novimagazin\n29 Apr 2022 ecoportal\n29 Apr 2022 energetikanet


Sve češće se kupuje domaće i jeftinije - Retail Serbia\nSve češće se kupuje domaće i jeftinije\nIstraživanje “Ipsos Strategic Marketing” pokazalo je da u Srbiji više od 40 odsto potrošača radje kupuje i ima više poverenja u domaće proizvode nego uvozne, dok je sve više kupaca koji daju prednost jeftinijim proizvodima.\nPrema tom istraživanju, blizu 40 posto potrošača nastoji da kupovinom domaćih proizvoda pomogne srpskoj privredi, dok je i sve veći broj kupaca koji imaju poverenje u privatne trgovačke marke.\nBlizu 50 posto potrošača u Srbiji smatra da su podjednako kvalitetni proizvodi domaćih trgovačkih marki kao i brendirani, dok 47 posto misli da su ipak brendirani proizvodi kvalitetniji. Oko 5 posto smatra da su trgovačke robne marke kvalitetnije od brendiranih, dok trećina kupuje jefinije robne marke.\nIstraživanje je pokazalo da je u Srbiji u blagom padu broj potrošača koji svakodnevno idu u malu kupovinu, gde kupuju robu u vrednosti do 1.000 dinara, a za 23 posto je opao broj onih koji jednom mesečno idu u velike kupovine do 10.000 dinara.


„Oči cele privrede uprte su u predstavljanje mera podrške i čak 89% njih smatra da je najvažnije da dođe do smanjenja ili odlaganja naplate poreza i doprinosa na zarade, jer je to ključna mera koja pomaže privredi da preživi. Uz to, polovina bi oberučke prihvatila i najavu države da će garantovati plasman povoljnih kredita za likvidnost. NALED je na samom početku krize definisao set od 10 ključnih mera za oporavak privrede, sa posebnim akcentom na mala preduzeća i preduzetnike, i pozdravljamo usvajanje mera podrške koje je najavio predsednik Vučić“, kaže izvršna direktorka NALED-a Violeta Jovanović.\nPodaci ankete pokazuju da 63% privatnog sektora očekuje da će im se prihodi značajno smanjiti usled COVID-19 krize i to za više od 50%. To su pre svega preduzeća u sektoru turizma i ugostiteljstva, saobraćaja i transporta, zaštite životne sredine, ali i poljoprivrede. Ostatak privatnog sektora očekuje umereno smanjenje prihoda - do 20% prihoda, što se pre svega odnosi na sektore poput zdravstvene i farmaceutske industrije, IT sektora, banaka i advokatskih kancelarija.\n„Pokazalo se da organizacije očekuju da će na mere vanrednog stanja morati da reaguju smanjenjem broja radnika i obima proizvodnje. Ispitanici procenjuju da će morati da otpuste oko 1.100 radnika (u proseku 30 po preduzeću) ili 18% radne snage ukoliko ne bude mera podrške. Trećina bi morala da pribegne toj meri, a oko petine bi zaposlene poslalo na neplaćeno odsustvo. U tom smislu ključna je podrška države da se spreči veći rast nezaposlenosti“, dodaje Jovanović.\nNALED podseća da u paketu podrške nikako ne bi trebalo zaboraviti lokalne samouprave koje se takođe suočavaju sa problemom likvidnosti te je neophodno uspostaviti fond za gradove i opštine najviše pogođene pandemijom. Takođe, NALED je predložio i da se omogući da paušalci u prvoj godini poslovanja budu oslobođeni poreza i doprinosa na zarade što je posebno važno u cilju podsticanja samozapošljavanja svih onih ljudi koji su zbog krize ostali bez posla. Uz ostale mere predložene u NALED-ovoj inicijativi, potrebno je razmotriti i mogućnost ukidanja PDV-a na donacije, posebno u hrani i lekovima.


Rade lokalno, misle globalno - Mingl\nRade lokalno, misle globalno\nŠirom sveta grupa aktivista i aktivistkinja je na Fejsbuku i Tviteru pokrenula akciju Cash Mob s ciljem spasavanja lokalnih trgovina. Inspirisani su Flash Mob okupljanjima u kojima se grupe ljudi sastaju na javnim mestima i izvode neke zabavne tačke, ali je sada svrha okupljanja mnogo korisnija. Osnivači iz Klivlenda koji su prvi dali ideju za inicijativu nisu očekivali da će im se toliki broj ljudi iz različitih delova sveta javiti sa idejom da isto organizuju u svojim matičnim zemljama. Kako se navodi, od učesnika se traži samo to da u lokalnoj prodavnici potroše najmanje 20 dolara, ili približne sume novca ako se radi o drugoj valuti.\nSve više malih preduzetnika zatvara svoje trgovine, jer ne mogu da plate skupe marketinške kampanje, a ne zato što su obavezno manje konkurentni od velikih tržnih centara. Na ovaj način kupci im pomažu da se održe, što je dobro i za čitavu lokalnu zajednicu, a i lep je primer solidarnosti u kriznim vremenima.\nU Srbiji postoji neki vid promocije kupovine domaćih proizvoda od strane pojedinih poznatih ličnosti, ali kako izgleda, to je samo još jedan od načina da se promovišu određene kompanije i njihovi prozvodi. Baš zbog toga bi bilo zanimljivo videti naše aktiviste kako pristupaju rešenju ovog problema, jer krenuti od malog okruženja znači zasukati rukave i doći do krajnjih korisnika na mnogo načina, što uopšte nije lako.


Hotel Palisad dobija grandiozni wellness centar i kongresnu halu - News - Turistički svet\nHotel Palisad dobija grandiozni wellness centar i kongresnu halu\nNakon kompletnog renoviranja, koje je počelo 2010. godine i odvijalo se u fazama, zlatiborski hotel „Palisad“ bi u skorije vreme trebalo da dobije gabaritni wellness & spa centar nalik onom u slovenačkim „Termama Olimia“, a u planu je i izgradnja velikog kongresnog centra, kao i novih smeštajnih jedinica koje će funkcionisati po kondo sistemu.\nHotel „Palisad“ je tokom svoje pedesetogodišnje istorije ugostio brojne poznate ličnosti, a čuven je i po bogatoj kolekciji skulptura i slika, uključujući i vrednu zbirku kapitalnih dela srpske umetnosti 20. veka, koja sadrži likovne radove Save Šumanovića, Stojana Aralice, Petra Lubarde, Uroša Predića, Nadežde Petrović, i mnogih drugih. Kako bi se u potpunosti prilagodio potrebama savremenog gosta, ovaj hotel u srcu Zlatibora kompletno je renoviran, te s ponosom nosi 4 zvezdice.\n- Renoviranje je otpočelo 2010. godine i odvijalo se u fazama – saznajemo od direktora hotela Vojislava Janića. - Krenuli smo prvo sa starim blokom koji ima 90 soba, pa smo prešli na restoran, kuhinju, kotlarnicu, javne prostore, kongresni centar... Poslednja etapa u dosadašnjem renoviranju bila je potpuna rekonstrukcija A bloka, novih 106 soba, koje su definitivno među najlepšim u zlatiborskom regionu, a i šire. Ono što nam trenutno nedostaje da bismo zaokružili celu ponudu i da bismo bili prepoznatljivi na tržištu, ne samo u Srbiji, nego i u inostranstvu, jeste jedan ozbiljan wellness & spa centar – ističe direktor.\nJoš neviđeno na Zlatiboru\nKako "Turistički Svet" saznaje, idejno rešenje wellness & spa centra hotela „Palisad“ već je urađeno, a nakon dobijanja svih dozvola i odobrenja, očekuje se da njegova izgradnja počne krajem godine. Gabaritni wellness & spa centar prostiraće se na oko 6.000 kvm i imaće unikatne prateće sadržaje – veći broj bazena sa različitom temperaturom vode, saune, turska kupatila, prostorije za masažu...\n- Wellness centar će se nalaziti između dva hotelska bloka, na mestu sadašnjeg parkinga hotela, kako bi gosti mogli lako da mu pristupe iz svojih soba, bez prolaska kroz javne prostorije. Svesni činjenice da je danas sve izmišljeno, obišli smo veliki broj wellness & spa centara, tražeći model po kom bismo mogli da gradimo naš. I u „Termama Olimia“ pronašli smo ideju za definisanje projektnog zadatka koji smo postavili pred arhitektu. Zlatibor je jedna od najposećenijih turističkih destinacija u Srbiji i može se slobodno reći da svima nama ova planina „dovodi goste“. No, naš cilj je da gostima ponudimo nešto zbog čega će namenski dolaziti kod nas, bez obzira na vremenske prilike i sezonu – ističe Janić, dodajući da su još pre dve godine uradili istražnu bušotinu, čiji bi resursi trebalo da se koriste za vodosnabdevanje hotela i wellness centra.\nKongresni centar i apartmani\nPre tri godine, hotel „Palisad“ je dobio i sopstveni sportski centar, zahvaljujući čemu je postao jedan od nosilaca sportskog turizma u regionu.\n- Veliki broj fudbalskih ekipa gostuje kod nas, tako da želimo da im boravak na Zlatiboru upotpunimo i wellness sadržajima. Time ćemo ne samo povećati turistički promet, nego i obezbediti ljudima sa lokala nova radna mesta – kazuje direktor hotela „Palisad“, dok otkriva dalje namere:\n- U planu je i izgradnja velikog kongresnog centra sa oko 1.000 mesta. Taj kongresni centar će, zapravo, biti jedna multifunkcionalna hala, koja će se koristiti za seminare, kongrese, ali i za bankete, svadbe, rođendane i razne druge prilike, kao i za potrebe sportista. Takođe, u narednom periodu planiramo da gradimo i nove smeštajne jedinice, po kondo sistemu. Vlasnici ovih apartmana moći će da koriste svoje smeštajne jedinice u određenom periodu tokom godine, a u ostalom periodu imaće priliku da ih ustupe nama na izdavanje, na osnovu čega će dobijati procenat od prihoda – rezimira Janić, koji očekuje da svi navedeni projekti budu realizovani u narednih tri do pet godina.\nHORES: Preliminarni izveštaj o prosečnom zauzeću hotela 14. januara 2021. godine i stanju rezervacija za februar i mart\nPoslovno udruženje HORES sprovelo je anketu u vezi sa zauzećem hotela u Srbiji među...\nDa, da, ovaj hotel nema ime već simbol ili logogram! Baš kao što je...


Lavrov: Šetnja nacista u Rigi sramota za Evropu i NATO - Sputnjik Srbija\n11:22 17.03.2017 (osveženo 13:10 17.03.2017) Preuzmite kraći link\n„Duboko smo zabrinut zbog pokušaja nekih evropskih zemalja da zažmure na rastuće neonacističke tendencije i sistematski vandalizam na spomenike i grobove iz Drugog svetskog rata. U pozadini žalopojki o pretnjama po liberalne evropske vrednosti, vidimo takozvano ’ćutanje jaganjaca‘ u vezi sa državnom podrškom redovnim marševima neonacista u Letoniji. To je sramota za Evropsku uniju i NATO. Ta akcija, koja, u suštini, odobrava da se vređa sećanja na milione žrtava, ignoriše odluke Nirnberškog suda i rezolucije Generalne skupštine UN o neprihvatljivosti veličanja nacizma“, istakao je Lavrov.\nNa Zapadu se vodi kampanja za diskreditaciju Rusije\nMinistar spoljnih poslova Rusije izjavio je da su brojni slučajevi ograničavanja profesionalnih aktivnosti ruskih novinara alarmantni i izrazio je nadu da će strukovna udruženja novinara nastaviti da promovišu visoke standarde novinarstva.\nOdnosi Rusije i SAD na najnižem nivou od Hladnog rata\nRuski ministar je rekao da se na Zapadu vodi namerna kampanja za diskreditaciju Rusije.\n„Sa brzim razvojem informacionih i komunikacionih tehnologija, održavanje stabilnosti u globalnim poslovima u velikoj meri zavisi od objektivnog rada mas-medija. Ovome ne doprinosi namerna kampanja za diskreditaciju Rusije koja se trenutno vodi na Zapadu“, rekao je Lavrov na sastanku sa predstavnicima ruskih neprofitnih organizacija.\nmarš, Nacisti, Sergej Lavrov, Riga, Letonija


Obradović: Besplatni udžbenici i za drugi razred :: EMG :: Ekonomske vesti iz Srbije\n18. februar 2010. | 09:45\nI učenici drugog razreda osnovnih škola sledeće godine će imati besplatne udžbenike, izjavio ministar prosvete Žarko Obradović toom obilaska obrazovnih ustanova u negotinskom kraju.\nOve školske godine besplatne udžebenike imaju učenici prvog razreda, a imaće ih i naredne.\nObradović je najavio i da će Ministarstvo uložiti 23 miliona dinara u gradnju fiskulturne sale u Osnovnoj školi Branko Radičević u Negotinu. "Cilj ulaganja u obrazovne ustanove su efikasnost, kvalitet, ravnopravnost i dostupnosti obrazovanja svima", kazao je ministar.\nMinistar je s prosvetnim radnicima razgovarao o poboljšanju statusnog i materijalnog položaja zaposlenih u prosveti, smanjenju broja zaposlenih i drugim pitanjima važnim za obrazovni sistem.\nObradović uručio licence izdavačima udžbenika\nSutra zaključak Vlade o ukidanju 210 radnih mesta u prosveti


Obećan isti tretman za studente iz TK smještene u Studentski centar IZ BiH i druge studentske centre – TuzlaInfo.ba\nObećan isti tretman za studente iz TK smještene u Studentski centar IZ BiH i druge studentske centre\n12/11/2019 | 7:10\nSmještaj studenata sa područja Tuzlanskog kantona, a koji studiraju na nekom od fakulteta u Sarajevu u Studentski centar Islamske zajednice u BiH bila je tema sastanka premijer Tuzlanskog kantona Denijala Tulumovića sa direktorom Centra Muamerom Tinjkom.\n„Ideja o osnivanju Centra stara je preko 40 godina ali do prošle godine nije bilo prilike za njegovo osnivanje. Na našu, ali i radost svih studenata Centar je prošle godine otvorio svoja vrata studentima Fakulteta islamskih nauka, ali i svim ostalim studentima koji studiraju na bilo kojem od fakulteta u Sarajevu”, rekao je direktor Tinjak, te dodao da studentski centar raspolaže sa 202 kreveta, a u cijenu smještaja su uključeni i hrana, te korištenje svih sadržaja koje nudimo, kao što su upotreba biblioteke, čitaonice, prostora za druženje, rekreaciju, mesdžid sportski teren i sl.\n„Vlada Tuzlanskog kantona ima interes i sluh za potrebe studenata, te ćemo sigurno dati podršku našim studentima, da im pomognemo i pokažemo da neko stoji iza njih i pruža im podršku da ostvaruju što kvalitetnije rezultate”, rekao je ovom prilikom premijer Tulumović.\nOsim premijera Tulumovića i direktora Tinjka, sastanku je prisustvovao i rukovodilac Službe za pravne i administrativne poslove u Muftijstvu tuzlanskom Muamer Zukić – saopšteno je.


Najavljeno otvaranje najprestižnije škole za hotelijerstvo - TU magazin\nNajavljeno otvaranje najprestižnije škole za hotelijerstvo\nU beogradskom hotelu Mona Plaza, prvi put je medijima predstavljen program ohma by winsedswiss, obrazovne Akademije za menadžment u hotelijerstvu i ugostiteljstvu. Prva akademija ove vrste u Srbiji, u martu otvara svoja vrata polaznicima, u prostorijama Mona Plaza hotela, gde je održana i prezentacija\nPolaznici na raspolaganju imaju četiri različita studijska programa – Culinary, Room division, Hotel administration i Food & Beverage Services nakon kojih će steći međunarodno priznate VET by EHL diplome iz programa za koji se odluče prilikom prijavljivanja. Programi su podeljeni na tri nivoa – Foundation>Intermediate>Advanced i svaki od njih se pohađa 6 meseci. Nakon 18 meseci intenzivne teorijske i praktične obuke svi oni koji su uspešno završili neki od ovih programa imaće potrebne kompetencije za zauzimanje stručnih pozicija u oblasti ugostiteljstva, ne samo u Srbiji već bilo gde u svetu.\nPo završetku VET by EHL programa mentorski pristup akademije se nastavlja kroz karijerni razvoj svršenih polaznika. On predstavlja čvrst most koji spaja potrebe individualaca i onih poslodavaca koji vape za kvalifikovanim osobljem neophodnim za postizanjem uspeha. Cilj programa je ne samo da obuči, već i da spoji vrhunske hotele sa visoko kvalifikovanim i iskusnim kadrom.\nPrethodni tekstMože li spanać da pošalje e-mail\nSledeći tekstNajskuplji viski na svetu


srbijasport.net - Vesti - Superliga Srbije - A sad, pravac "Evropa"\nČetvrtak, 13.12.2018 09:46\n16.02.2018 Vojkan Andrejić 1571\nA sad, pravac "Evropa"\nNakon dvomesečne pauze ponovo će se zavrteti “bubamara” na našim fudbalskim terenima. Niški ljubitelji fudbala sa nestrpljenjem očekuju nedeljni susret i potvrdu da li su na “Čairu” preduzeli sve da na “evropskom putu”, sitna iznenaneđenja u poslednjih par kola, ne budu prepreka za povratak Radničkog na staze stare slave.\nOdrađen je, čini se, dobar prelazni rok, a “sportski sektor” u klubu je, kako stvari stoje, vrlo precizno i smisleno dovodio pojačanja. Ostaje žal za odlaskom “alfe i omege” niškog superligaša u poslednjih par sezona, Lazara Arsića koji je pojačao konkurenta za izlazak na evropsku scenu, novosadsku Vojvodinu, ali daleko je od toga da je on nezamenjljiv i da, do juče niškog bombardera, neće imati ko da zameni.\nVeliki dan će u nedelju biti i za Bobana Dmitrovića, koji će se po prvi put naći u ulozi prvog trenera superligaške ekipe i koji će pokušati da na svom debiju uđe u istoriju Radničkog donevši mu šestu pobedu u nizu u elitnom takmičenju što do sada ni jednom treneru Nišlija nije uspelo.\nNišta, sem pobede, za stratega niškog tima nije opcija, za razliku od gostiju iz Bačke Palanke koji priželjkuju da se iz Niša vrate neporaženi, a o utakmicu u nedelju kaže:\nSvesni smo šta nas očekuje u nedelju. Neugodan protivnik koji nam je jesenas u zaustavnom vremenu “otkinuo” dva boda i s kojim bi bili na tabeli ispred Spartaka. Kostur tima su sačuvali, trenera nisu menjali, ali mi se nećemo previše baviti protivnikom već ćemo se truditi da nametnemo naš stil igre i ništa sem pobede nije u razmatranju.\nDebitant na klupi Radničkog neće moći, zbog žutih kartona, da računa na Pavkova, Miladinovića i Šaranova, a u konkurenciji za sastav neće biti ni novajlije Stanisavljevića koji još uvek nije spreman za superligaške izazove.\nInače, ulaznice za nedeljni meč će se prodavati na dan utakmice, a cene se nisu menjale i iste su kao u jesenjem delu prvenstva. Ulaz na južnu tribinu će koštati 150 dinara, a za istočnu i zapadnu 300 dinara. Za mesta u loži na zapadnoj tribini treba izdvojiti 600 dinara.\nUtakmica između niškog Radničkog i OFK Bačke iz Bačke Palanke se igra na Čairu u nedelju od 13 sati, a glavni delilac pravde će biti Dragan Čolović iz Raške. Pomagaće mu Vladimir Jovanović iz Čačka i Srđan Minić iz Rače. Četvrti sudija će biti Novica Anđeloski iz Kačareva.\nKompletan spisak licenciranih igrača FK Radnički Niš za nastavak sezone 2017/18, sa brojevima dresova koje će nositi:\nIz “omladinskog pogona” uvek spremni da priskoče u pomoć će biti:


Vini Bjanima, izvršna direktorka Oksfama\nNajbogatijih 62 ljudi na svetu poseduje polovinu ukupnog svetskog bogatstva, kako ekstremno bogati postaju sve bogatiji a siromašni – sve siromašniji, navodi medjunarodna humanitarna organizacija Oksfam.\nPre pet godina, 388 osoba je posedovala polovinu svetskog bogatstva.\nDok je imovina najsiromašnije polovine svetske populacije – dakle više od 3,6 milijardi ljudi - smanjena za bilione dolara, ili 41 procenat, od 2010. godine, bogatstvo super elite je poraslo za oko pola biliona dolara, navodi Oksfam.\nGrupa je objavila svoj izveštaj uoči godišnjeg sastanka Svetskog ekonomskog foruma u Davosu.\nSkoro polovina super-bogatih pojedinaca su Amerikanci, 17 potiče iz Evrope a ostatak iz zemalja medju kojima su Kina, Brazil, Meksiko, Japan i Saudijska Arabija.\n“Zabrinutost svetskih lidera u pogledu eskalacije nejednakosti do sada se nije pretočila u konkretnu akciju. Svet je postao mesto veće nejednakosti a taj trend se samo ubrzava”, navoela je izvršna direktorka Oksfama, Vini Bjanima.\nIako priznaje da je rešavanje problema ogromne nejednakosti postalo deo razgovora u Davosu, Oksfam navodi da je vreme da lideri učine više od samo konstatovanja problema, posebno ako žele da zaista ostvare ciljeve smanjenja siromaštva.\nVini Bjanima ponovo će prisustvovati samitu u Davosu, kojim je kopredsedavala prošle godine. Ona ističe da su zemlje koje omogućavaju izbegavanje plaćanja poreza u srži nepravednog sistema koji omogućava velikim korporacijama i bogatim pojedincima da izbegnu plaćanje svog dela poreza.\nPružanje prilike vladama da prikupe porez koji im duguju kompanije i bogati pojedinci biće od ključnog značaj ako svetski lideri žele da ispune svoj cilj eliminisanja ekstremnog siromaštva do 2030, navodi Oksfam.


Faktor | Obiman dnevni red za narednu sjednicu: Skupština TK ocjenjuje rad kantonalnih institucija\nSkupština TK: Zakazana sjednica\nObiman dnevni red za narednu sjednicu: Skupština TK ocjenjuje rad kantonalnih institucija\n08.10.2019. / 08:11\nZa 10. redovnu sjednicu Skupštine Tuzlanskog kantona planirano je ukupno 25 tačaka dnevnog reda, među kojima su tri zakona, jedna odluka i 21 izvještaj i informacija o radu javnih preduzeća i ustanova\nZastupnici u Skupštini Tuzlanskog kantona, na 10. sjednici zakazanoj za 18. oktobar, razmatrat će, između ostalog, izvještaje o radu kantonalnih institucija i preduzeća, kao i Informaciju o stanju sigurnosti na području TK.\n- Predstavnik svake kantonalne institucije i preduzeća imat će priliku da iznese svoj stav i ponudi svoje viđenje rada u prošloj godini. Skupština je ta koja daje posljednju riječ i vidjet ćemo kako će proći glasanje - rekao je predsjednik Skupštine TK Žarko Vujović.\nTakođer, na dnevnom redu će biti izvještaji o radu Kantonalne uprave za inspekcijske poslove i Direkcije cesta TK, kojima se bavila prethodna Vlada TK u tehničkom mandatu i koji nisu dobili zeleno svjetlo.\nZa 10. redovnu sjednicu Skupštine Tuzlanskog kantona planirano je ukupno 25 tačaka dnevnog reda, među kojima su tri zakona, jedna odluka i 21 izvještaj i informacija o radu javnih preduzeća i ustanova kojima je osnivač Skupština Tuzlanskog kantona, saopćeno je iz Skupštine.\nSkupština TKkantonalne institucijeTuzlanski kanton\nČekaju 10 godina\nEpidemiološke mjere: Najslabije plaćeni policajci u FBiH dobili obavezu da kažnjavaju građane\nHitna sjednica Skupštine Kantona Sarajevo o deponiji Smiljevići


Podrška mađarske opozicije, 10. oktobar Budimpešta\nNakon pobjede u drugom krugu preliminarnih izbora, konzervativni gradonačelnik iz mađarskog gradića i politički autsajder bez stranačke pripadnosti, vodit će opoziciju koja se ujedinila u nastojanju da s vlasti skloni premijera Viktora Orbana i demontira njegovu "neliberalnu državu", pišu svjetski mediji.\nČitamo vam: Ujedinjena mađarska opozicija izaziva Orbana\nPolitički autsajder Peter Marki-Zaj (Zay) predvodit će ujedinjeni opozicioni blok na parlamentarnim izborima u Mađarskoj 2022. u nastojanju da svrgne Viktora Orbana nakon više od deset godina na vlasti, ističe BBC.\nMarki-Zaj, koji nije član nijedne stranke, pobijedio je u drugom krugu preliminarnih izbora 17. oktobra ljevičarku Klaru Dobrev, koja se potom obavezala da će ga podržati na čelu saveza šest opozicionih stranaka.\nPrema anketama, dodaje BBC, 49-godišnji Marki-Zaj ima najveće šanse da svrgne desničarskog premijera čija je stranka Fides (Fidesz) na vlasti od 2010. i koja već godinama ima koristi od fragmentirane opozicije.\nFides je u saopštenju nakon izbora u nedjelju naveo da je njihov suparnik potpisao pakt s političkom ljevicom kako bi im pomogao da se vrate na vlast i povećaju poreze.\nNovi lider opozicije koji je, kako ističe BBC, živio i u SAD i u Kanadi, proslavio se 2018. pobijedivši na izborima za gradonačelnika u gradu Hodmezovašarhelj na jugu zemlje, koji se smatrao uporištem Fidesa.\nPotreba za ujedinjenom opozicijom\nRaznovrsna grupa od šest opozicionih stranaka okupila se u nastojanju da porazi Orbana, organizujući preliminarne izbore za odabir zajedničkih kandidata kako u pojedinim izbornim okruzima, tako i za mjesto premijera, napisao je Politiko (Politico).\nDo saveza je došlo zbog zabrinutosti da je sadašnji mađarski izborni sistem - koji je osmislio vladajući Fides – otežao opoziciji mogućnost da svrgne moćnog premijera zemlje ako se na izborima kandiduju odvojeno.\nU drugom krugu preliminarnih izbora niz liberalnih, ljevičarskih i centrističkih političara -uključujući gradonačelnika Budimpešte Gergeja Karačonja (Gergely Karácsony) – stalo je iza Marki-Zaja, tvrdeći da on ima najveće šanse da pobijedi Orbana.\nObraćajući se pristalicama u Budimpešti, Marki-Zaj je obećao da će raditi na promjeni mađarske političke kulture i pozvao je zemlju da se ujedini.\nPrvi put otkako je došao na vlast, Orban će se sljedeće godine suočiti s ujedinjenim frontom opozicionih stranaka koji uključuje i socijaliste, liberale i stranku Jobik (Jobbik), nekada krajnju desnicu a sada desni centar, ističe Rojters (Reuters).\nMarki-Zaj je bio ugodan izbor i za lijeve i za konzervativne glasače, a njegov imidž porodičnog čovjeka i oca sedmero djece kao i hrišćanska vjera vjerovatno će se svidjeti mnoštvu neodlučnih birača, ukazuje Rojters dodajući da je novi lider opozicije doktorirao ekonomiju, marketing i inženjering.\nTokom kampanje obećao je da će premostiti podjele u društvu i suzbiti korupciju, rekavši da su se on i Dobreva dogovorili da je održavanje ujedinjene opozicije od vitalnog značaja.\nJedinstvena opozicija će, kako su najavili, nastojati da demontira ono što opisuju kao Orbanovu "neliberalnu državu", uključujući njene ideološke temelje, ustav Mađarske i niz novih zakona za koje kritičari kažu da su pomogli Orbanu da učvrsti svoju moć.\nDok Orban bilježi niz sporova s Evropskom unijom (EU), i Marki-Zaj i Dobrev nastoje poboljšati odnose s Briselom i zalažu se da Mađarska u dogledno vrijeme uvede euro, napisao je Rojters.\n‘Vjerni građani EU’\nMarki-Zaj je u razgovoru za Fajnenšl tajms (The Financial Times) rekao da je njegova kandidatura snažna poruka Evropskoj uniji i da će se njegova kampanja i dalje fokusirati na prozapadni stav suprotan politici "istočnog otvaranja" koju vodi Orban, koji se približio Rusiji i Kini, dok je s Briselom imao česte sukobe.\n"Zadržavajući interese naše zemlje ispred i u centru, želimo biti vjerni građani EU", rekao je.\nViše od 600.000 Mađara učestvovalo je u oba kruga preliminarnih izbora, što je u zemlji od 10 miliona stanovnika nivo angažmana za koji je Marki-Zaj kazao da mu daje veliki legitimitet. Naglasio je da će mu rezultat i učešće kao građanskom kandidatu, omogućiti efikasan rad sa svih šest opozicioninh stranaka.\n“Vrlo sam optimističan da će stranke sarađivati sa građanskim snagama izvan formalne politike", rekao je na završnom skupu svoje kampanje u centru Budimpešte.\nOrban je, dodaje Fajnenšl tajms, za vrijeme svog mandata stabilizovao mađarsku privredu, ali je i izgradio samozvani 'neliberalni' režim koji Fridom haus (Freedom House), organizacija za političku slobodu i ljudska prava, više ne smatra potpunom demokratijom.\nDok ankete javnog mnijenja uoči izbora koji će se vjerovatno održati u aprilu pokazuju izjednačene snage ujedinjene opozicije i vladajuće stranke Fides, Marki-Zaj će se suočiti s teškom bitkom, ukazuje Blumberg (Bloomberg).\nTokom 11 godina neprekidne vladavine, Orban je izmijenio ustav, promijenio izborne okruge i proširio svoj uticaj na medije i sudove. Zalagao se za svoju imigrantsku, neliberalnu agendu kao odbranu hrišćanskih i konzervativnih vrijednosti.\nNjegov uspjeh nadahnuo je, naglašava Blumberg, populističke lidere u Evropi, da kopiraju njegove političke programe, zbog čega EU uslijed sumnji u kršenje vladavine prava zadržava milijarde eura pomoći Mađarskoj.\nU svom predstavljanju biračima, Marki-Zaj je rekao da su mu upravo njegova konzervativna načela s izraženim nastojanjima da se iskorijeni korupcija i uspostave demokratske kontrole i ravnoteže, značajni aduti zbog kojih bi mogao biti izabran čak i u ruralnim područjima koja su inače najznačajnije Orbanove izborne jedinice.\nBlumberg podsjeća da je nakon pobjede 2018. na izborima za gradonačelnika u jugoistočnom poljoprivrednom gradu Hodmezovašarhelju, uporištu Fidesa u prethodnih 20 godina, Marki-Zaj u tadašnjem intervjuu kazao da je ključna stvar za njegovu pobjedu bila strategija ujedinjenja opozicije.\nStrategija na testu\nIako za pobjedu protiv Orbana slijedi teška bitka, analitičari smatraju da opozicija po prvi put ima “razumne izglede” protiv populističkog lidera optuženog da je unazadio demokratiju zemlje tokom više od jedne decenije na vlasti, napisao je Vašington post (The Washington Post).\n"Postoji veća mogućnost da izgubi nego na bilo kojim izborima prije", rekao je Gabor Gjori (Gyori), viši analitičar u budimpeštanskom tink tenku Polisi solušns (Policy Solutions).\nOn kaže da je Marki-Zaj već dokazao da može pobijediti protiv Fidesa, odnosno da je 2018. "pokazao da se Fides može pobijediti u ruralnom okrugu i da je za to opozicija neophodna". "Nije dovoljno osvojiti urbana područja", rekao je Gjori.\nStrategiju udruživanja snaga opozicija je koristila na lokalnim izborima 2019. godine i osvojila većinu okruga u Budimpešti i drugim gradovima. Robert Laslo (Laszlo), analitičar iz tink-tenka Politikal kapital (Political Capital) kaže da su izmjene izbornog zakona koje je napravio Fides podstakle potrebu opozicije za većom predizbornom koordinacijom.\nU aprilu će se, dodaje vašingtonski list, taktika prvi put testirati na nacionalnim parlamentarnim izborima i sadašnji pakt opozicije znači da će imati zajedničkog kandidata u svih 106 direktno izabranih mjesta u Mađarskoj.


SNS: Odbornica Nove Srbije pije pivo na sednici čačanske Skupštine – Infosvetionik\n0\t22/12/2018 18:19\n– Već izvesno vreme postoje ozbiljne sumnje da pojedini opozicioni odbornici na sednice Skupštine grada Čačka dolaze pod dejstvom alkohola, valjda tako stičući hrabrost i slobodu da se drsko i neprimereno obraćaju sa govornice svojim kolegama i građanima pored malih ekrana. To je teško dokazati bez uvođenja alko testa, za šta je neophodno izmeniti Poslovnik o radu i za to se aktuelna vladajuća većina zalaže.\nIpak, najbolji dokaz za ovu tvrdnju predstavlja fotografija sa 26. sednice Skupštine, na kojoj se vidi da odbornica Nove Srbije Vesna Novaković pored sebe, na stolu, drži limenku “Nikšićkog” piva, koju je lagano praznila. S obzirom da se radi o odbornici, uz to medicinskom radniku, postavlja se pitanje kakvu poruku na ovaj način šalje biračima i svojim pacijentima, navodi se u saopštenju.\nVučić: Ako bude sporazuma , imaćemo više nego danas\nGradski većnici jednoglasno podržali osnivanje “GRADSKOG POZORIŠTA ČAČAK”


Izvoz porastao za 8,3 odsto\nBy Bojana Jokic\t29/06/2019 No Comments\nU periodu januar-maj ove godine, ukupna spoljnotrgovinska robna razmena Srbije porasla je za 9,7 odsto na 16,67 milijardi evra, pri čemu je izvoz povećan za 8,3 procenta, a uvoz za 10,8 posto u odnosu na isti period prošle godine.\nPokrivenost uvoza izvozom je 73,9 procenata i manja je nego u uporednom periodu prošle godine, kada je iznosila 75,6 odsto.\nNajveće učešće u izvozu Srbije imao je Region Vojvodine (34,2%), a u uvozu Beogradski region (46,5%).\nSpoljnotrgovinska robna razmena je bila najveća sa zemljama sa kojima Srbija ima potpisane sporazume o slobodnoj trgovini. Zemlje članice Evropske unije čine 63,7 odsto ukupne razmene.\nPosmatrano pojedinačno po zemljama, Nemačka je bila najveći spoljnotrgovinski partner Srbije i na strani izvoza i uvoza. U Nemačku smo u posmatranom periodu izvezli robu u vrednosto 903, milion evra, a uvezli za 1,22 milijarde.\nDrugi po važnosti partner su zemlje CEFTA, sa kojima imamo suficit u razmeni od 785,8 miliona evra. Izvoz u zemlje CEFTA dostigao je 1,15 milijardi evra, a uvoz 365,5 miliona. Pokrivenost uvoza izvozom iznosi 315 procenata.\nŠto se tiče spoljnotrgovinske razmene za mesec maj, izvoz Srbije je iznosio 1,57 milijardi evra, što čini povećanje od 11,6 posto u odnosu na isti mesec prošle godine, dok je uvoz bio vredan 2,08 milijardi, i veći je za 14,5 procenata.\nPrema desezoniranim podacima, majski izvoz je porastao u odnosu na april za 5,1 odsto, a uvoz za 4,2 procenta, prenosi Tanjug.\nJeftinije gorivo na pumpama\nPoreska uprava organizovana na novi način


Duraković: Ne priznajem poraz, žalit ćemo se CIK-u i Sudu BiH – Haber.ba\nDuraković je kazao da će argumentima pokušati osporiti izborni proces u Srebrenici te da će u skladu sa zakonskim mogućnostima u roku od tri dana podnijeti zahtjev za ponovno brojanje glasova na svim biračkim mjestima, piše “Pogled“…\nPosebno spornim smatra upad pripadnika Ministarstva unutrašnjih poslova bh. entiteta RS u prostor gdje se nalazio izborni materijal što prema njegovim riječima predstavlja grubo kršenje Izbornog zakona BiH. Pored toga spornim smatra i odbijanje da se prebroji dvije hiljade glasova iz inostranstva.\nSmatra da je slanjem policije u Srebrenicu stvoreno stanje straha i da je posebno sporno što je MUP bh. entiteta RS angažovao predsjednik bh. entiteta RS Milorad Dodik koji nema takve nadležnosti.\nTeme:Ćamil Duraković, Izbori 2016, izdvojeno, Srebrenica, žalbe\nBoris Johnson preuzeo uvjerljivo vodstvo u utrci za čelnika Konzervativaca\nBoris Johnson osigurao je većinsku podršku u prvom krugu glasanja za čelnika britanske Konzervativne...


Strane investicije i domaći zakoni – slučaj kompanija iz Kine - Mašina\nGoran Radlovački 20.07.2021. 20.07.2021.\nRekonstrukcija pruge Beograd - Novi Sad; Foto: Mašina\n„Obećavam poštovanje svih zakona Srbije i lokalnih pravila kako bi od ovog posla imali korist kompanija, grad i radnici, u cilju zajedničkog razvoja“, izjavio je Vang Feng (Wang Feng), vlasnik kompanije „Shandong Ling Long Tire“, 2019. godine prilikom potpisivanja ugovora o investiciji u Srbiji, vrednoj više od 800 miliona evra.\nDve godine kasnije, obećanja su ostala neispunjena. Nepovoljna strana priče je da su direktne strane investicije iz Kine sa sobom donele nova pravila igre i kreirala industrijsku politiku u kojoj glavnu reč vode upravo te kompanije. Da novopridošlim kompanijama poslovanje bude i više nego ugodno potrudila se i Vlada, koja je donela nove zakone ili menjala postojeće kako bi Srbija postala poželjno mesto za poslovanje.\nPovlađivanje stranim investitorima u Srbiji može se, kroz već ustaljenu praksu i saradnju stranih kompanija i države, skicirati trima različitim aktivnostima: donošenjem novih zakona ili izmenama postojećih kako bi se izašlo u susret stranim kompanijama, ignorisanjem kršenja zakona od strane stranih investitora i kršenje sopstvenih zakona.\nPrilagođavanje zakona i propisa\nPrema pravnoj analizi Regulatornog instituta za obnovljivu energiju i životnu sredinu (RERI), počev od 2014. godine primetno je slabljenje zakonskih obaveza na kineske investicije u Srbiji. U cilju bržeg sprovođenja velikih infrastrukturnih projekata, uglavnom finansiranih kineskim državnim zajmovima ili investicijama kompanija, donet je niz novih zakona i procedura.\nKonkretno je Zakon o javnim nabavkama, donet 2019. godine, negativno uticao na propise u oblasti zaštite životne sredine, pristupu informacijama od javnog značaja i pravednoj konkurenciji. Na taj način je građanima uskraćen pristup informacijama od javnog značaja, a Vlada Republike Srbije oslobođena odgovornosti da odgovori na zahteve i pitanja zainteresovane javnosti.\nDodatno, postoje primeri kada se donošenjem posebnih zakona (lex specialis) stavljaju van snage odredbe Zakona o javnim nabavkama. Recimo, Zakon o posebnim postupcima radi realizacije projekata izgradnje i rekonstrukcije linijskih infrastrukturnih objekata od posebnog značaja za Republiku Srbiju, usvojen 2020. godine, omogućio je Vladi da bez obaveze da raspisuje tendere za projektante ili izvođače radova pokrene proces izgradnje auto-puta Beograd–Zrenjanin. Ovim je kineskoj kompaniji „Šandong haj spid“ omogućeno da raspiše tender za projektanta bez ikakvog mešanja vlade ili nadležnih državnih institucija. Ovakvo obilaženje sistema javnih nabavki dovodi do smanjenja poverenja drugih aktera u značaj dosledne primene važećih propisa.\nDrugi propis od značaja, o kom je već pisano na ovom portalu, odnosi se na položaj radnika i radnica koji dolaze iz Kine, i koji je posebno regulisan. Za njih ne važi postojeći domaći Zakon o zapošljavanju stranaca, već Zakon o potvrđivanju sporazuma o socijalnoj sigurnosti između Vlade Republike Srbije i Vlade Narodne Republike Kine. Prema članu 7. ovog zakona, za radnike iz Kine koji su upućeni ili će tek biti upućeni na radu u Srbiju za prvih pet godina (s mogućnošću produžetka) neće važiti domaći Zakon o radu, već zakoni zemlje poslodavca, odnosno zakoni Kine. Na taj način će nadležnost Inspektorata za rad biti drastično smanjena, čime će radnici i radnice iz Kine biti ostavljeni na milost kineskim poslodavcima. Brojni primeri kršenja radnih i ljudskih prava u kompanijama iz Kine već ukazuju na njihov nepovoljan položaj.\nDa kršenje radnih prava radnika upućenih na rad iz Kine nije dovoljno, pokazuje i primer kineske kompanije „Hestil Srbija“, u čijem sastavu posluje i smederevska železara. Predstavnici kompanije su tražili izmenu domaćeg Zakona o radu, odnosno omogućavanje menadžmentu da radnike optereti dodatnim radnim obavezama, kao i lakše otpuštanje zaposlenih koji ne budu želeli da prihvate dodatne radne norme. Na ovom primeru se može pretpostaviti u kom pravcu će neki poslodavci lobirati kada se bude menjao trenutni zakon o radu.\nPrevoz guma kompanije Linglong; Foto: Ian BC North / Flickr\nZažmuriti na oba oka\nDrugi metod koji primenjuje izvršna vlast u Srbiji jeste da ne reaguje kad kineske kompanije krše zakon. Treba odmah napomenuti da ova metoda nije usko vezana samo za kineske kompanije, već više predstavlja dugoročno stanje pasivnosti kad kršenje zakona odgovara vlasti ili subjektima bliskim vlasti. U slučaju kineskih kompanija, država, osim što ne primenjuje sopstvene propise, ne reaguje ni kada drugi akteri (poput civilnog sektora) pokreću postupke iznoseći konkretne dokaze kršenja propisa.\nTako je kompanija „Srbija Ziđin Koper“ ponovo u centru pažnje zbog neuspelih pregovora sa sindikatima oko kolektivnog ugovora. Šest meseci nije bilo dovoljno da pregovori oko novog kolektivnog ugovora budu zadovoljavajući za obe strane. Glavni spor se tiče zarada, gde se teži tome da se zarada obračunava prema radnom učinku, umesto da se, kao do sada, cena rada određuje u skladu sa odlukom Socijalno-ekonomskog saveta. Ostali slučajevi nereagovanja na aktivnosti „Ziđina” tiču se zagađenja reke Pek i funkcionisanja ventilacionog postrojenja rudnika „Jama“, koje radi bez građevinske dozvole.\nKada je planirani uticaj izgradnje fabrika na životnu sredinu veoma velik i štetan, kompanije često pribegavaju praksi zvanoj kao salami slicing. Koristi se kada bi rezultati analize uticaja na životnu sredinu bili veoma nepovoljni, i samim tim nezakoniti, te kompanije jedan projekat izgradnje fabrike podele na više manjih faza projekta s ciljem da umanje efekat najvećih zagađivača.\nOvoj praksi je pribegla i kompanija „Linglong“ kad je dobila građevinsku dozvolu za prvu fazu izgradnje pomoćnih objekata u okviru fabričkog kompleksa, a da prethodno nije sprovela obaveznu procenu uticaja na životnu sredinu. Međutim, izuzetak od pravila postoji i odnosi se na kompaniju „Ziđin“ koja je pokušala da sprovede sličnu praksu ali je Ministarstvo zaštite životne sredine reagovalo i naložilo kompaniji da treba da sprovede studiju o proceni uticaja na životnu sredinu za ceo projekat, a ne samo za njene pojedine delove. U tom smislu je potrebno ohrabriti ključne aktere da i ubuduće nastave da poštuju i sprovode propise koji su od ključnog značaja kako za životnu sredinu tako i za građane.\nProtest kineskih radnika u Boru; Snimak ekrana / Ist media\nKad već svi krše zakone…\nOsim legalizacije kršenja propisa i pasivnost kad kineske kompanije krše zakon, postoji i metoda kada izvršna vlast krši sopstvene, domaće zakone kako bi se izašlo u susret stranim investitorima. Primer ovog slučaja je kompanija „Linglong“, kojoj je Grad Zrenjanin izdao građevinsku dozvolu za prvu fazu izgradnje pomoćnih objekata u okviru fabričkog kompleksa. Procedura za izdavanje građevinske dozvole sprovedena je mimo zakona zbog odsustva procedure procene uticaja na životnu sredinu, koja je u ovakvim slučajevima obavezna.\nUkoliko postoje rizici da se ugrozi životna sredina, propisi koji se tiču zaštite životne sredine imaju prioritet u odnosu na druge zakone i uredbe. Pomoćni objekti deo su fabričkog kompleksa i zato moraju biti uključeni u proceduru procene uticaja na životnu sredinu. Nadležnost za izdavanje građevinske dozvole u ovom slučaju je imala Autonomna Pokrajina Vojvodina, odnosno Pokrajinski sekretarijat za energetiku, građevinarstvo i saobraćaj, a ne Grad Zrenjanin, koji je dozvolu izdao. Ovaj i drugi primeri zloupotrebe propisa građanima Srbije svakako nisu strani. Međutim, učestalo kršenje propisa kad su u pitanju strani investitori jeste stanje koje bi trebalo da zabrinjava celokupnu javnost.\nNavedeni su neki slučajevi kršenja, obilaženja ili pukog ignorisanja propisa u Srbiji prilikom poslovanja investitora koji dolaze iz Kine. Potrebno je istaći da navedene prakse ne važe isključivo za ove kompanije, već je to raširena praksa kod većine investitora koji odluče da posluju u Srbiji. Deo odgovornosti snose Vlada Republike Srbije i drugi organi koji, u težnji da privuku što više direktnih stranih investicija, stvaraju pogodno okruženje za investitore, selektivno primenjujući zakone i propise.\nU sličnom maniru, kompanije se ne ustručavaju da zloupotrebe povlašćeni položaj i krše radna prava ili propise u vezi sa zaštitom životne sredine. U takvom okruženju, jedini gubitnici su, nažalost, građani. Sa opadanjem poverenja u zvanične mehanizme praćenja i prijave zloupotreba, ono što preostaje jeste da građani ulože dodatne napore u kontrolisanje i uzbunjivanje javnosti, ili da se pruži podrška akterima koji čine sve da buduće zloupotrebe spreče.\nBlok 37: Borba stanara i stanarki protiv izgradnje višespratnice na zelenoj površini\n„Linglong” u Zrenjaninu: zagađenje po feng-šuiju Aleksandar Matković 02.12.2020.


Stan na dan - Apartmani Beograd\nPink apartmani Beograd - Stan na dan\nNaši apartmani su idealni za izdavanje po sistemu stan na dan. Ukoliko se na samo kratko vreme zadržavate u Beogradu recimo radi noćnog provoda ili neke manifestacije koja se odvija u prestonici Srbije, stan na dan vam je idealna ponuda iz razloga što ne morate plaćati za više dana ukoliko ostajete u Beogradu samo jedan dan.Stan na dan je jedna od najkorišćenijih usluga kod nas. Celu ponudu apartmana koji se izdaju po sistemu stan na dan možete pogledati ispod.\nPrikazani su jednosobni apartmani u Beogradu poređani po ceni. Za pretragu apartmana koristite našu naslovnu stranicu: Apartmani u Beogradu\nZašto stan na dan\nStan na dan je idealan za sve one koji u Beograd dolaze na kratko, poslovno ili privatno i u tom periodu žele da imaju prostor samo za sebe. Stan na dan se koristi onda kad ne možete ili ne želite da u istom danu dođete u Beograd i odmah se vratite. U našoj ponudi su vam stanovi na vrhunskim lokacijama koje možete iznajmiti na jedan dan.\nlocation_on Novi Beograd - Hotel Jugoslavija\nlocation_on Vračar - Slavija


Univerzitet Crne Gore - Skupština ESU dogodine u Budvi\nHome / Media / Press / Vijesti / Skupština ESU dogodine u Budvi\nSkupština ESU dogodine u Budvi\n08.05.2017. Univerzitet Crne Gore\nStudentski parlament Univerziteta Crne Gore biće domaćin zasijedanja Skupštine Evropske studentske unije (ESU) u novembru 2018, odlučeno je na sjednici ESU na Malti.\nNajveći događaj iz oblasti visokog obrazovanja i studentskih prava, koji okuplja lidere nacionalnih studentskih unija iz 38 država, organizovaće se u Budvi.\n„Organizacija tako prestižnog i masovnog događaja ujedno je i čast i izazov za Studentski parlament UCG”, kazala je predsjednica Studentskog parlamenta UCG Sara Arianna Serhatlić, navodeći da krovna organizacija studenata državnog univerziteta očekuje punu podršku UCG i nadležnih državnih organa u realizaciji tog projekta, koji će donijeti brojne šanse crnogorskim studentima i samoj državi.\n„Izuzetno je pohvalno što Studentski parlament UCG, kao jedan od najmlađih članova ESU-a, pokazuje ozbiljnost i posvećenost unaprijeđenju statusa prava studenata i u tome će uživati punu podršku ESU-a. ESU se raduje Skupštini koju će organizovati Studentski parlament UCG”, izjavila je aktuelna predsjednica Evropske studentske unije Lea Majster, saopšteno je iz Studentskog parlamenta.\nSkupština ESU-a je najmasovniji događaj krovne organizacije studenata Evrope i održava se dva puta godišnje. Gotovo 200 studenata iz čitave Evrope boraviće u Crnoj Gori, diskutovati o aktuelnim trendovima i pravcima razvoja studentskog aktivizma i visokog obrazovanja na evropskom kontinentu.\n“Studentski parlament Univerziteta Crne Gore je punopravni član ESU-a od maja 2016. i aktivno je uključen u radte organizacije koja zastupa interese oko 15 miliona studenata Evrope. Samo godinu kasnije stiglo je veliko priznanje ESU-a u vidu iskaza pune podrške koju Studentski parlament UCG uživa u ESU-u, kao i ocjene da ima kapacitet da realizuje tako veliki projekat”, istakli su iz Parlamenta.\nKako su kazali, na Skupštini ESU-a na Malti donijete su brojne važne odluke koje se odnose na pravce djelovanja ESU-a prema organima Evropske unije, odnosno za oblike i načine zastupanja studentskih interesa pri tijelima u Briselu, u trenucima brojnih izazova na evropskom prostoru visokog obrazovanja.


STOJANOVIĆ: GRAD SUBOTICA DA POSVETI VEĆU PAŽNJU MIGRANTIMA KOJI SE NALAZE VAN SISTEMA - Magločistač\nPočetna Aktuelno STOJANOVIĆ: GRAD SUBOTICA DA POSVETI VEĆU PAŽNJU MIGRANTIMA KOJI SE NALAZE VAN SISTEMA\nFoto: Centar za istraživanje javnih politika (Centar) iz Beograda\nSTOJANOVIĆ: GRAD SUBOTICA DA POSVETI VEĆU PAŽNJU MIGRANTIMA KOJI SE NALAZE VAN SISTEMA\nPostavio/la: MagločistačObjavljeno: 21.03.2017 Kategorija: AktuelnoNema komentara\nIstraživač beogradskog Centra za istraživanje javnih politika (Centar) Filip Stojanović izjavio je u Subotici da lokalna samouprava treba da posveti veću pažnju migrantima koji se nalaze van tranzitnih centara u tom gradu.\nStojanović je na panel diskusiji u Gradskoj kući, na kojoj su prisustvovali Narodni poslanici i predstavnici Grada i civilnih organizacija, rekao da je uglavnom reč o grupi ljudi bez mogućnosti za održavanje lične higijene i bez mogućnosti da se prehrane što najčešće dovodi i do incidenata.\n“Ovi ljudi nisu u stanju da se sami prehrane, niti da održavaju ličnu higijenu i zbog toga se događaju i sporadični upadi u napuštene vikendice i na privatne posede. Ovakvi icidenti su posledica teškog položaja migranata”, kazao je Stojanović.\nPrema njegovim rečima, jedan broj migranata nije smešten u prihvatnim centrima jer su kapaciteti popunjeni ili zato što zbog straha oni to ni sami ne žele.\n“Oni strahuju od registracije i ulaska u sistem, kao i od ponovnog povratka na granicu sa Makedonijom”, rekao je Stojanović.\nOn je kazao i da postoji značajan prostor za bolju saradnju između lokalnih institiucija i nevladinog sektora.\n„Bolja saradnja između lokalnih organa vlasti i predstavnika nevladinih organizacija stvorila bi prostor za efikasnije delovanje u slučajevima opisanih izazova“, smatra Stojanović.\nŠef radne grupe za migracije u Subotici i narodni poslanik Milimir Vujadinović rekao je da su incidenti koji se dešavaju u ovom gradu, efikasnom saradnjom svih organa na terenu, svedeni na minimalnu meru.\n“Poslednjih nedelja broj incidenata je bitno smanjen, a u incidentima su uglavnom učestvovali migranti koji su odbili da uđu u tranzitne centre”, kazao je Vujadinović.\nOn je podsetio da je jako važno da civilni sektor radi u koordinaciji sa državom.\n“To je jedini pravi recept jer ako radimo odvojeno jedni od drugih to proizvodi kontra efekte,“ rekao je Vujadinović.\nNarodni poslanik Tomislav Žigmanov rekao je da problem predstavlja i krijumčarenje migranata i ulazak migranata na privatne posede i da bi ntersektorska saradnja doprinela boljoj koordinaciji aktivnosti i aktera koji se bave migrantskom krizom.\n“Neophodno je obezbediti uvid u celinu ovog problema i obezbediti kontinuirano informisanje građana o upravljanju migracijama na lokalnom nviou”, kazao je Žigmanov.\nZoran Gabrić kome su migranti nedavno ušli u kuću na salašu i naneli štetu rekao je da ne zamera migrantima ali da smatra da je neophodno sprovesti aktivnosti koje bi olakšale boravak ovih ljudi u Subotici i čime bi se preventivno delovalo na smanjenje broja ovakvih incidenata.\nPredstavnica subotičkog Centra lokalne demokratije Stanka Parać Damjanović podsetila je da je neophodno definisati strateške pristupe u prepoznavanju bezbednosnih izazova, “koji za sada ne postoje”, kao i da zaključci Radne grupe za praćenje migracija nisu vidljivi građanima.\n“Lokalna samouprava bi trebalo da razvije aktivne mehanizme za komunikaciju i saradnju prema migrantima i prema građanima. Glavni nedostatak Radne grupe za praćenje migracija je netransparentnost jer njihov rad i zaključci nisu vidljivi ni civilnom društvu ni građanima Subotice”, kazala je Parać Damjanović.\nPredstavnica Centra za zaštitu i pomoć tražiocima azila Isabela Mesaroš rekla je da se dešava da MUP ne odgovara na zahteve migranata za pokretanje procedure za dobijanje azila, i da izostaje briga institucija o migrantima koji se nalaze van sistema.\nPredstavnik Divac Fondacije Vlatko Jovićević smatra da bi lokalna samouprava efikasnije odgovorila na izazove migrantske krize ukoliko bi mediji i civilni sektor bili uključeni u rad lokalne Grupe za migracije, a da bi Grad trebao da pruži veću podršku nevladinom sektoru za realizaciju projekata iz ove oblasti.\nCentar za istraživanje javnih politika (Centar) predstavio je u Subotici terensko istraživanje o uticaju migrantske krize na bezbednost građana Subotice koje je sprovedeno u okviru projekta Lokalna bezbednost i uloga narodnih poslanika uz podršku Odeljenja za demokratizaciju Misije OEBS-a u Srbiji i u saradnji sa Kancelarijom za mlade grada Subotice.


V. B. 15. septembra 2019. 23:11\nČak 90 odsto građana u Srbiji poznaje osobu koja pokušava ili je pokušavala da zatrudni, dok više od polovine anketiranih ne zna koliko vremenski traje jedan postupak vantelesne oplodnje.\nSvaki drugi ispitanik ne zna koliko postupaka finansira Republički fond za zdravstveno osiguranje, te nemaju informaciju da li mogu ostvariti prava na vantelesnu oplodnju o trošku fonda. Gotovo 12 odsto ispitanika misli da je vantelesna oplodnja jedini vid lečenja steriliteta i da se jedino vantelesnom oplodnjom može rešiti problem začeća.\nZabrinjava podatak da više od 14 odsto ispitanih misli da je neplodnost nasledna bolest, pokazuju rezultati ankete koju je u poslednjih šest meseci sprovodilo Udruženje „Šansa za roditeljstvo”, na uzorku od 4.300 građana u Srbiji.\nNa pitanje da li muškarac može tokom celog svog života da proizvodi spermatozoide, čak 52 odsto anketiranih je odgovorilo pogrešno, odnosno da ne može. Čak 57 odsto anketiranih bi doniralo svoju reproduktivnu ćeliju s tim da, kako je anketa pokazala, nisu dovoljno upoznati sa tim šta je to donacija.\n„Anketa pokazuje da građani Srbije u reproduktivnom dobu, posebno žene, nisu dovoljno informisani o proceduri vantelesne oplodnje, nisu upoznati sa zakonskim regulativama i ne znaju svoja prava, apsolutno nisu upoznati sa procedurom donacije reproduktivnih ćelija i embriona, ne znaju koliko novca treba izdvojiti za jedan pokušaj vantelesne oplodnje u Srbiji, a nisu dovoljno informisani ni o svom reproduktivnom zdravlju. Smatraju i da informacije nisu lako dostupne”, kaže Sandra Jovanović, predsednica Udruženja „Šansa za roditeljstvo”.\nStiže još jedna Kardašijan beba: Najmlađa sestra trudna, čeka drugo…\n(D. D. K, „Politika“)\nOvo NE SMETE raditi nakon seksa!


Na sednici je posebno napomenuto da neprofitni sektor treba uključiti u pripremu procene rizika od finansiranja terorizma na dobrovoljnoj osnovi, “umesto korišćenjem formalnih ovlašćenja koje ima Uprava za sprečavanje pranja novca”.\nTo novinarsko udruženje je navelo da je u Srbiji trenutno u toku priprema Nacionalne procene ranjivosti neprofitnog sektora od finansiranja terorizma, “a bez smislenog uključivanja građanskog društva”.\nNUNS je naveo i da su organizacije civilnog društva već konstatovale da Uprava za sprečavanje pranja novca pokušava da simulira partnerstvo sa civilnim sektorom u uslovima ozbiljnog nepoverenja između dve strane.\nDodaje se i da “prvi korak u ponovnom uspostavljanju poverenja jeste preduzimanje koraka za otklanjanje štete koju je Uprava načinila organizacijama i pojedincima koji su neprimerno targetirani u slučaju ‘Spisak’ time što bi nalaze analize o ispravnosti njihovog poslovanja javno objavili i dostavili bankama”.\nNa plenarnoj sednici MONEYVAL-a, 28. aprila 2021. godine, našao se i slučaj “Spisak” iz jula prošle godine, kada je Uprava za sprečavanje pranja novca i finansiranja terorizma bez odgovarajućeg pravnog osnova zatražila proveru bankarskih transakcija 57 organizacija i pojedinaca iz medija i civilnog sektora i na taj način postupila, u suprotnosti sa međunarodnim standardima u ovoj oblasti, dodao je NUNS.